3 otaqlı Yeni tikili satıram Nəsimi r • 100 m2\n12890 nömrəli daşınmaz əmlak - 2020-06-29 [17:12]\nÜnvan NIZAMI MERTOSU\nTam Tecili Satilir eshayalari ile birlikde QAZ ve KUPCA var Nəsimi rayonu, 28 MAY metrosu ve Nizami metrosu yaxinliqinda Zabitler bagi arxasinda yerleshen 16 mertebeli yeni tikili binada 10 cu mertebesinde 2 otaqldan 3 otaqa duzelme ümumi sahəsi 98 kv.m yaxshi temirli. Mənzil yaxshi temirlidir , metbex mebeli, sanitar qovshaqi , istilik sistemi kombi, isti döşəmə və bütün şəraiti vardir. İŞIQ, QAZ, SU (İSTİ VƏ SOYUQ) DAİMİDİR !!! Binanin heyetinde ushaqlar ve sakinlerin dincelmesi ucun yerler ve her cur sherait qurulmushdur. yer alti qarac ve ya binanin heyetinde avtomobil saxlamaqa yerlerde vardir.Binada 2 suterli lifler ve bloklarda kamera nezareti vardir\n<VIP-12890 kodunu 7615 qısa nömrəsinə göndərin.\nTOP-12890 kodunu 7615 qısa nömrəsinə göndərin.\nON-12890 kodunu 7615 qısa nömrəsinə göndərin.\nAbune5-12890 kodunu 7615 qısa nömrəsinə göndərin.\nAbune15-12890 kodunu 7615 qısa nömrəsinə göndərin.\nAbune45-12890 kodunu 7615 qısa nömrəsinə göndərin.


ITU Azərbaycana qlobal informasiya təhlükəsizliyi üzrə konvensiyanı BMT-də müzakirəyə çıxarmağı təklif edib\n28 İyun 2012 14:37 (UTC+04:00)\nAzərbaycan, Bakı, 28 iyun /Trend, müxbir H.Vəliyev/\nBeynəlxalq Telekommunikasiya İttifaqı (ITU) BMT Təhlükəsizlik Şurasının üzvü olan Azərbaycana informasiya təhlükəsizliyi üzrə qlobal konvensiyanı bu təşkilatın müzakirəsinə çıxarmağa dair təkliflə müraciət edib.\nTrend-in məlumatına görə, bu barədə cümə axşamı Azərbaycanın rabitə və informasiya texnologiyaları naziri Əli Abbasov ticari-iqtisadi əməkdaşlıq üzrə birinci Estoniya-Azərbaycan hökumətlərarası komissiyasının iclasında çıxış edərkən bildirib.\nAbbasovun sözlərinə görə, nazirliyin bu istiqamətdə ITU ilə birgə işi davam edir. Hazırda Kibercinayətkarlıq haqqında Konvensiya Avropada fəaliyyət göstərir. Azərbaycan, həmçinin bu konvensiyaya qoşulub.\n"Lakin indiki halda (ITU-nun təklifi) söhbət BMT səviyyəsində qlobal konvensiyadan gedir", - Abbasov qeyd edib.


Fazil Mustafa od püskürdü:[color=red] “Əlvida, idman-sağlamlıq və xoş gəldin, avaraçılıq-narkomaniya!”\n07 Fevral 2016 - 17:59\n""Bakı" Futbol Klubunun nəzdində yaradılmış Futbol Akademiyasında 300-ə yaxın yetişməkdə olan futbolçu uşaqların və yeniyetmələrin maliyyə çətinliyi ucbatından fəaliyyətini dayandırmaq məcburiyyətində qaldığını eşidəndə çox məyus oldum".\nBunu millət vəkili Fazil Mustafa Facebook səhifəsində yazıb. Onun sözlərinə görə, devalvasiya həyatın bütün sahələrini, o cümlədən idman həyatını da alt-üst etməkdədir:\n"Bir sözlə, əlvida, idman-sağlamlıq və xoş gəldin, avaraçılıq-narkomaniya! Ancaq bunlar yalnız iqtisadi böhranın yaratdığı fəsadlar deyil. 25 il öncə planlı sosialist təsərrüfatından imtina edəndə sevinmişdik ki, plansız kapitalist iqtisadiyyata keçəcəyik və hər kəs qabiliyyətinə görə azad sahibkarlıq fəaliyyəti ilə məşğul olaraq, əldə etdiyi gəlirlərlə həm idmanın, həm təhsilin inkişafına, həm də sosial proqramların həyata keçirilməsinə töfhəsini verəcəkdir. Əvəzində isə dövlət hər şeyin maliyyələşməsini öz üzərinə götürməklə sahibkarların əl-qolunu bağladı və inzibati yollarla idman sahələrinə himayəçilik azacıq iqtisadi böhran baş verən kimi, klubları, idmançıları sıxıntıya salmağa başladı. Yəni idman həyatımız tam plansız bir vəziyyətə gəlib düşdü. Təsəvvür edin ki, bir aydır bizim həftədə bir dəfə oynadığımız basketbol meydançası təmirə dayandığına görə, normal şəraiti olan basketbol meydançası axtarışımız bir səmərə verməyib. İllərdir idmanın inkişafından danışılsa da, vətəndaş üçün əlçatan basketbol meydançası salınmayıb, halbuki bu oyunun nə qədər dünyada populyar olduğunu izah etməyə lüzum yoxdur. Qonşumuz o pulsuz Gürcüstanın milli basketbol komandasının oyunlarını izləyəndə əməlli-başlı utanırsan ki, necə olur ki, su polosu, reqbi, basketbol kimi çətin oyunlarda ənənəni minimum imkanlarla adamlar qoruyub saxlaya bilib, bizdə isə milli komanda bir yana dursun, heç uşaqların normal şərtlərdə məşq edə biləcəyi meydança tapılmasın. Voleybolda hər rus adının qarşısına bir Məmmədova, Həsənova calaq edib vəziyyətdən çıxdıq, ot üstə xokkeydə Kim-in, Çen-in qarşısına Quliyeva, İsayeva qoşub, bir turniri ötüşdürdük, bəs sonrası nə olacaq? Yeni təmir olunan orta məktəblərdəki idman zalları başdansovdu və keyfiyyətsizdir, standartlara cavab vermir. Hələ soyunub-geyinmə otaqlarını, duş və isti su qıtlığından danışmıram. İndi də Olimpiya stadionunun toyxanaya çevrilməsi barədə xəbərləri oxuyanda daha çox üzülməyə başlayırsan. Mən düşünürdüm ki, bu qədər mənasız xərclər sərf olunmuş və vətəndaşların cibini aşkarlıq şəraitində soyan şadlıq evlərini tədricən basseynlərə, idman meydançalarına çevirəcəklər. Əvəzində isə Olimpiya stadionunun toyxanaya çevirməyi düşünürlər. Bəlkə bu stadionunun özəlləşdirilməsinə, icarə əsasında hansısa formada idman tədbirlərinin keçirilməsinə çalışmaq olar, hər halda toyxana modelindən fərqli bir şeylər düşünmək daha yerində olardı.\nİnsaf naminə deməliyəm ki, Azərbaycanda idman infrastrukturunun qurulması üçün ölkə prezidenti tərəfindən xeyli işlər görülüb, lazımi vəsaitlər ayrılıb. Burada əsas məsələ açıq söylənməlidir: bu infrastrukturdan uşaqların və gənclərin pulsuz istifadə etməsi imkanları məhduddur və hətta bir çox hallarda yox dərəcəsindədir. Bunun yolları tapılmalıdır və əks halda yaxın gələcəkdə olan-qalan idman yerləri toyxanaya çevriləcək və bu ölkədə idmançı əvəzinə ancaq manıslar yetişəcəkdir. Manısların isə nə dünya çempionatı, nə də Olimpiya çempionatı keçirilir. Uzaqbaşı, dünyanın ən yaraşıqlı Şadlıq evi nominasiyasında birinci olmağın xoşbəxtliyini yaşaya bilərik".


Bu dusmene qalib geleceyik – Deputat - QEZET.Az\nBu dusmene qalib geleceyik – Deputat\nAzərbaycanın Asiya Parlament Assambleyasındakı (AРA) nümayəndə heyətinin rəhbəri Qənirə Paşayeva təşkilatın COVİD-19 pandemiyasına həsr olunmuş konfransında virusla mübarizədə Azərbaycanın yerli və beynəlxalq səviyyədə gördüyü işlərdən danışıb.\nQEZET.AZ xəbər verir ki, konfransın açılışında hazırda təşkilata sədrlik edən Türkiyə Böyük Millət Məclisinin sədri Mustafa Şəntop, İran İslam Şurası Məclisinin sədri Məhəmməd Bakir Qalibaf, Türkiyənin AРA-dakı nümayəndə heyətinin rəhbəri xanım Asuman Ərdoğan və üzv ölkələrin nümayəndə heyətlərinin rəhbərləri çıxış edərək, COVİD-19-a qarşı mübarizənin güclənməsinin vacibliyini vurğulayıblar.\nAzərbaycan nümayəndə heyətinin rəhbəri Q.Paşayeva çıxışında bir çox vacib məqamlara toxunub:\n”Hörmətli həmkarlar, COVİD-19 pandemiyasına qarşı ölkələrinizdə davamlı mübarizə aparılması çox təqdirəlayiqdir. Dünyanı cənginə alan bu virusa qarşı mübarizədə sizə dəstək olduğumuzu və sizinlə həmrəy olduğumuzu bildiririk. Özümün və Azərbaycan Respublikasının Asiya Parlament Assambleyasındakı nümayəndə heyətinin üzvləri adından vəfat edənlərin ailələrinə və yaxınlarına başsağlığı verir və pandemiyadan əziyyət çəkənlərin tezliklə sağalmasını diləyirəm. APА-nın üzv ölkələri tərəfindən görülən tədbirlərin təsirli olduğuna və “görünməz düşmən” üzərində qələbəni tezliklə təmin edəcəyinə inanıram”.\nDeputat bildirib ki, Azərbaycan koronavirusun yayılmasının qarşısını almaq üçün təxirəsalınmaz və zəruri tədbirlər görüb:\n“Prezident İlham Əliyevin ilin əvvəlində verdiyi sərəncamdan sonra Nazirlər Kabineti yanında Operativ Qərargah yaradıldı. Pandemiya zamanı bizim üçün əsas prioritet insanların sağlamlığının qorunması və sosial müdafiəsidir. Koronavirusun mənfi nəticələrinin azaldılması üçün bir sıra tədbirlər haqqında Prezident Fərmanı imzalanıb. Tədbirlərin maliyyələşdirilməsi üçün Nazirlər Kabinetinə dövlət büdcəsindən 1 milyard manat vəsait ayrılıb”.\nDeputat qeyd edib ki, Azərbaycan Prezidentinin təşəbbüsü ilə Qoşulmama Hərəkatının Təmas Qrupunun “COVİD-19 qarşı birlikdəyik” adlı Zirvə toplantısına dünyanın müxtəlif ölkələrindən 40-dan çox yüksək vəzifəli şəxs qatıldı. Yüksək səviyyəli görüşdə Birləşmiş Millətlər Təşkilatının və Ümumdünya Səhiyyə Təşkilatının rəhbərliyi ilə edilən səylərə toxunuldu və beynəlxalq əməkdaşlıq çərçivəsində bilik və təcrübə mübadiləsi aparmaqla, ən yaxşı təcrübələri tətbiq etməklə pandemiyanı məğlub etməyin mümkünlüyü ifadə edildi. Bundan əlavə, Azərbaycan Prezidenti İlham Əliyevin təşəbbüsü və sədrliyi Türkdilli Dövlətlərin Əməkdaşlıq Şurasının Zirvə toplantısı keçirildi. Bu Sammit, həmçinin üzv ölkələrdə COVİD-19-u məğlub etmək üçün davam edən səylərə həsr olunmuşdu. Türk Şurası COVİD-19-la bağlı ilk onlayn konfrans keçirən təşkilat oldu. Dövlət başçıları arasında fikir mübadiləsi bu təşkilat daxilində səmərəli əməkdaşlığa yaxşı bir yol açdı. Azərbaycan Respublikasının Prezidenti, Qoşulmama Hərəkatının sədri İlham Əliyevin BMT Baş Assambleyasının Xüsusi sessiyasının keçirilməsi təşəbbüsünü irəli sürdüyünü söyləyən Qənirə Paşayeva 130-dan çox ölkənin Azərbaycan Prezidentinin təşəbbüsünü dəstəklədiyini ifadə edib:\n“Azərbaycan 30-dan çox ölkəyə və 3 beynəlxalq təşkilata dezinfeksiyaedici maddələr, qoruyucu vasitələr, tibbi maskalar və digər zəruri avadanlıqlar göndərərək humanitar yardım edib. Azərbaycan koronavirusla mübarizə üçün ÜST-ə 5 milyon ABŞ dolları və Qoşulmama Hərəkatının üzv ölkələrindən ən çox yardıma ehtiyacı olan ölkələrə dəstək vermək üçün isə əlavə 5 milyon ABŞ dolları məbləğində yardım edib”.\nAzərbaycan Milli Məclisinin səylərindən bəhs edən deputat COVİD-19 pandemiyasının başlamasından bu günə qədər parlamentin 20 plenar iclasının keçirildiyini və pandemiyanın nəticələrini yüngülləşdirmək üçün bir sıra təcili qərarların qəbul edildiyini söyləyib.\n“Bu çətin dövrdə Heydər Əliyev Fondu dövlət tərəfindən həyata keçirilən tədbirləri dəstəkləmək məqsədilə bir çox sosial aksiyalara başlayıb. Bundan əlavə, Fond pandemiyanın aradan qaldırılması üçün ÜST ilə nümunəvi əməkdaşlıq nümayiş etdirir. Qlobal COVİD-19 pandemiyası dünyanın bütün ölkələrinə mənfi təsir göstərir. Bu həlledici dövrdə əməkdaşlığın zəruri olduğuna dərindən inanırıq. Virusla mübarizədə qazanılan təcrübə, məlumat və elmi bilikləri bölüşmək və ehtiyacı olan ölkələrə yardım göstərmək vacibdir. Yalnız qarşılıqlı dəstək, özünü qoruma və birgə səylərlə COVİD-19-a qalib gələ bilərik. Biz birlikdə işləməklə böyük hədəflərə xidmət edən dövlətlər olduğumuzu nümayiş etdirməliyik. COVİD-19 pandemiyasının hələ də davam etməsi, bununla bağlı bu gərgin dövrlərdə beynəlxalq əməkdaşlığın gücləndirilməsinin vacib olduğunu bir daha göstərir. Biz inanırıq ki, bugünkü müzakirələr COVİD-19-la mübarizədə beynəlxalq səylərin daha da gücləndirilməsinə öz müsbət töhfələrini göstərəcək. Mən vurğulamaq istəyirəm ki, Prezident İlham Əliyevin “Biz bir yerdə güclüyük” çağırışı indiki vəziyyətdə çox aktualdır. Biz COVİD-19 təhdidinə qarşı səylərimizi birləşdirməklə və beynəlxalq həmrəyliyi gücləndirməklə daha səmərəli mübarizə apara bilərik”, – Q.Paşayeva vurğulayıb.\nBir sıra ölkələrin nümayəndə heyətlərinin çıxışlarından sonra bəyanatın geniş müzakirəsi olub, bir sıra təkliflər irəli sürülüb. Azərbaycanın Asiya Parlament Assambleyasındakı nümayəndə heyətinin rəhbəri Qənirə Paşayeva qəbul ediləcək bəyanatla bağlı bir sıra önəmli təkliflərlə çıxış edib.


Bədii Gimnastika üzrə dünya kubokuna az qaldı - Frame.az\nYarışlarda 19 ölkədən 92 gimnastın iştirak edəcəyi gözlənilir. Onlardan 34 nəfəri fərdi proqramda, 58 nəfəri isə ümumilikdə 10 qrup hərəkətləri komandasının tərkibində çıxış edəcək.\nÖlkəmizi bu turnirdə Olimpiya Oyunlarının finalçısı, İlk Avropa Oyunlarının gümüş, Avropa Çempionatının çoxnövçülük üzrə bürünc medalçısı Marina Durunda, yeniyetmələr proqramında Avropa Çempionatının gümüş və bürünc medalçısı Jalə Piriyeva, həmçinin Avropa Çempionatının qrup hərəkətləri komandasının tərkibində gümüş medalçıları Siyana Vasileva, Diana Doman, Aleksandra Platonova, Ayşən Bayramova və Elif Zeynep Celep təmsil edəcəklər.\nAleksandra Soldatova (Rusiya) – 2 qat Dünya Çempionu və Avropa Çempionu;\nBelarus – Dünya Çempionatının bürünc mükafatçıları iştirak edəcəklər.\nTurnirə biletləri Arenanın kassasından, “Bazarstore” mağazalar şəbəkəsinin Xətai və “28 mall” filiallarından əldə edə bilərsiniz. Biletlərin qiyməti təsnifat günləri üçün 5, 8, 12, final günləri üçün isə 10, 15, 20 manat təşkil edir.\n← “Forsaj 8” filminin press-nümayişi – eksklüziv olaraq Park Cinema IMAX-da\nİnna Kostinanın “Təsadüf” adlı fərdi sərgisi keçiriləcək →


ARDNŞ Azərbaycanın quru ərazisində neft yatağının işlənmə modelini hazırlayır\nEnergetika 30 İyun 2009 13:56 (UTC+04:00)\nAzərbaycan, Bakı, 30 iyun / Trend , müxbir E.İsmayılov /\n"ARDNŞ (Azərbaycan Respublikası Dövlət Neft Şirkəti) xarici sərmayəli əməliyyat şirkəti Salyan Oil-in operatoru olduğu "Kürsəngi" yatağının şimal hissəsinin modelinin quruluşuna başlayıb", - çərşənbə axşamı mərkəzdə işlərə yaxın mənbə bildirib.\n"Geoloji modelin qurulması üzrə işlər artıq başa çatdırılıb, hazırda işlənmə modelinin yaradılması üzrə işlər aparılır", - mənbə deyib.\nMənbənin sözlərinə görə, müqavilə çərçivəsindəki işlər, iş planına müvafiq olaraq aparılır və Salyan oil-la müqaviləyə əsasən, bütün işlər sentyabrın sonuna qədər başa çatdırılacaq.\nGörülən işlər çərçivəsində quyular və hasilat haqda məlumatlar dəqiqləşdiriləcək, nəticədə perspektiv qazma və yatağın işlənmə planı təqdim olunacaq.\nBir müddət əvvəl, mərkəz "Kürsəngi" yatağının cənub hissəsinin modelləşdirilməsi üzrə işləri başa çatdırıb. Modelləşdirmə mərkəzi yeni quyuların qazılması yerləri üzrə öz proqnozunu təqdim edib. Ümumilikdə, müqavilə ərazisində 80-dən çox quyu qazılacaq.\nYatağın ehtiyatlarının həddindən artıq qiymətləndirilməsi ilkin proqnozlaşdırlmış məlumatlarla müqayisədə kiçik fərq göstərib. Onlar 18 milyon ton həcmində gstərilmişdi.\n"Kürsəngi-Qarabağlı" müqavilə ərazisini işlədən Salyan oil şirkəti 2009-cu ildə yataqlarda dörd istismar quyusu qazmaq fikrindədir.\nYataq Bakının 150 km cənubunda olan Salyan rayonunda yerləşir. Dövlət Neft Şirkəti mütəxəssislərinin fikrincə, müqavilə ərazisində neft ehtiyatları 152 milyon ton təşkil edir.\n"Kürsəngi-Qarabağlı" quru yatağının işlənməsi müqaviləsinin müddəti 25 ildir. Layihənin səhmdarları: SOCAR- 50 faiz və hərəyə 25 faiz payla iki Çin şirkəti - China National Oil & Gas Exploration and Development Corp. (CNODC) və CNPC (Hong Kong) Ltd. (CNPCHK).


Press-relizlər / 23.05.2017 / 09:37\nMayın 22-də Dini Qurumlarla İş üzrə Dövlət Komitəsinin Quba bölgəsi üzrə şöbəsi və Qusar Rayon Polis Şöbəsinin birgə təşkilatçılığı ilə Qusar rayonu Çiləgir kənd tam orta məktəbində “Narkomaniya və dini radikalizmin sosial təhlükəsi və doğurduğu fəsadlar” mövzusunda maarifləndirici tədbir keçirilib.\nTədbirdə DQİDK-nın Quba bölgəsi üzrə şöbəsinin müdiri Eynulla Nurullayev, Qusar Rayon Polis Şöbəsinin Əməliyyat işləri üzrə rəis müavini, polis polkovnik-leytenantı Elşən Cahangirov və şöbənin digər əməkdaşları, eləcə də təhsil işçiləri, valideynlər və gənclər iştirak ediblər.\nTədbirdə çıxış edən DQİDK-nın Quba bölgəsi üzrə şöbəsinin müdiri Eynulla Nurullayev bildirib ki, Azərbaycan əhalisinin böyük əksəriyyətinin etiqad etdiyi İslam dinində narkomaniya kimi insanın sağlamlığına ziyan olan pis vərdişlər qadağan edilib. Daha sonra dini radikalizm və onun fəsadlarından söz açan şöbə müdiri dövlət-din münasibətlərindən danışaraq ölkəmizdə dini tolerantlıq mühitinin qorunduğunu bildirib. Bir çox qeyri-ənənəvi dini cərəyan və təriqətlərin gəncləri öz cərgələrinə cəlb etdiklərini, ölkədəki dini tolerant mühitə təhlükə yaratdıqlarını diqqətə çatdıran Eynulla Nurullayev gəncləri bu cür qeyri-ənənəvi təriqətlərdən uzaq durmağa çağırıb.\nQusar Rayon Polis Şöbəsinin rəis müavini, polis polkovnik-leytenantı Elşən Cahangirov çıxışında narkomaniyaya aludə olmuş insanların cəmiyyətdən necə təcrid olunduqlarını, onların öz yaxınları tərəfindən də qəbul edilmədiklərini yeniyetmə və gənclərin diqqətinə çatdırıb. O qeyd edib ki, gənc və orta nəsil narkomaniya və bu kimi digər pis vərdişlərdən uzaq durmaqla özündən sonrakı nəslə sağlam yol açmış olur. Dini radikalizmin fəsadlarından danışan Elşən Cahangirov, radikal dini qrupların fəaliyyətinin qarşısının alınması üçün profilaktik tədbirlərin əhəmiyyətini vurğulayıb.\nQusar Rayon Polis Şöbəsinin əməkdaşı, polis baş leytenantı Taleh Şahverdiyev çıxışında gənc nəslin elm və biliklə məşğul olaraq daha savadlı olmalarını tövsiyə edib. O vurğulayıb ki, gənclərimiz narkomaniya və dini radikalizm kimi sonu olmayan yollardan uzaq durmalıdır.\nDaha sonra çıxış edən natiqlər narkomaniya və dini radikalizmin cəmiyyətə və ailələrə vurduğu zərbələrdən söz açaraq ölkəmizdə mövcud olan sabitlik və əmin-amanlığın inkişafa verdiyi töhfələrdən danışıblar.


Rus milyarder Qarabağda metbuat konfransı keçirecek - Azadliq Xeber\nRus milyarder Qarabağda metbuat konfransı keçirecek\nRus milyarder Qarabağda mətbuat konfransı keçirəcək\n01:59 xeber – Ailəsi ilə birgə Qarabağa köçən qalmaqallı rusiyalı milyarder German Sterliqov bazar ertəsi mətbuat konfransı keçirəcəyini bildirib. ANS PRESS-in məlumatına görə, Sterliqov bu haqda “Vkontakte” sosial şəbəkəsində xəbər yayıb.\n“Bu gün dağdan aşağı enib internetə girdim və dəli oldum. Qarşıdakı bazar ertəsinə mətbuat konfransı təyin edirəm. Mətbuat konfransının keçiriləcəyi yer Dağlıq Qarabağda Şuşa şəhəridir”, – deyə rusiyalı milyarder yazıb.\nBir gün əvvəl Sterliqovun vəkili Artur Ayrapetov biznesmenin Dağlıq Qarabağa köçməsini təsdiq edib. Ayrapetov biznesmenin bütün ailəsi ilə bərabər getdiyini qeyd edib. O, biznesmenin gedişinin nəylə bağlı olduğunu izah edə bilməyib.\nVəkil Artur Ayrapetov: “Dağlıq Qarabağda indi kifayət qədər günəşli, gözəl, yaxşı, ekoloji təmiz hava var. Bütün bunlar haqqında German Lıvoviç uzun müddət arzu edib və indi burada o tam istirahətdədir. Buna görə, mümkündür ki, bura onun xoşuna gələcək və hansısa bir vaxt ərzində o Qarabağda qalacaq. Hazırda o ikinci qəsəbənin tikintisi üçün yer axtarır, amma artıq Qarabağda. Burada onun kifayət qədər çox yaxşı və maraqlı tanışları, nüfuzlu insanlar var. Amma düşünmürəm ki, o həmişəlik orada qalmayacaq. German Lıvoviç geri qayıdacaq”.\nRusiyalı milyarder Qarabağa köçdü\nQarabağa köçən rusiyalı milyarderin vəkili danışdı\nRus milyarder Azərbaycanın “qara siyahı”sına salınacaq


XƏBƏRLƏR : AFFA aşağı yaş qrupları üzrə yığmalara məşqçilər tapıb : Xəbərlər : İdman xəbərləri\nAyaksın müdafiəçisi Sevilyaya keçdi\nÇelsi və Yuventus İquainin keçidini razılaşdırdı\nAzərbaycanlı futbolçu Qazaxıstan klubunda!\nBartomeu:"Valverde gələn il də Barselonada qalacaq"\nAFFA aşağı yaş qrupları üzrə yığmalara məşqçilər tapıb\nSayta qoyulub: 10:35 10.01.2019 (120 dəfə oxunub)\nAFFA milli komandaya baş məşqçi tapa bilmir. Ötən ilin sonuna kimi bu məsələ yekunlaşmalı olsa da, hələlik real addım yoxdu. Hətta yavarın ilk günləri də boşa verilib.\nİndi bəlli olur ki, Qurban Qurbanovun postundan tələsik uzaqlaşdırılması başqa planın tərkib hissəsi imiş. Onun yerinə heç də daha yaxşı namizəd tapılmayıbmış. Sadəcə, AFFA bu məşqçini qarayaxma ilə təcili postundan uzaqlaşdırıb, əcnəbi üçün yol açmaq istəyirmiş.\nAmma indi yeni məşqçi tapılması da müşkülə çevrilib. 10-a yaxın əcnəbi mütəxəssislə danışıq aparılsa da, heç kim Avro-2020-nin final mərhələsinə vəsiqə vədi vermir, danışıqlar da bu üzdən müsbət yekunlaşmır. AFFA-nın qarşısına ölkə rəhbərliyi tərəfindən belə taşırıq qoyulub və hazırda məhz bunu boynuna götürəcək biri axtarılır. Qeyri-real hədəfə isə heç kim “hə” demir.\nAFFA aşağı yaş qruplarıyla bağlı məsələləri isə yoluna qoyub. U-21 Milan Obradoviçə tapşırılacaq və o, yeganə namizəddi. Bir çox məşqçiylə danışıq aparılıb və serblə razılıq əldə olunub. Bütün məçqçilərlə anlaşma dəqiqləşəndən sonra İcraiyyə Komitəsi yığışıb, təyinatları təsdiqləyəcək.\n19-un Samir Əliyevə tapşırılacağı da dəqiqdi. Lakin o, bu komandanı növbəti tsikl üçün qəbul edib, daha çox 18 yaşlıları bir araya gətirəcək, elit-raunda yüksələn U-19-u isə bu yarışa uğurun memarı Vüqar Məmməd aparacaq.\nVüqar missiyanı başa vurduqdan sonra başqa posta təyinat alacaq. O, yeni mövsümdən U-17-ni çalışdırmalıdı. AFFA bu komandaya əcnəbi gətirməkdən vaz keçib və Məmmədə daha bir şans verəcək.\nFutbol qurumumuz U-16 millisini ləğv etmək planından da daşınıb. Qərara alınıb ki, bu komanda saxlanılsın və ona “Neftçi” akademiyasına rəhbərlik edən Mik Bennet təyin edilsin. Lakin bu məsələ tam dəqiqləşməyib.\n"Qalatasaray" futbolçusunu satdı\nMilli komandamız üçün Ağasəlim Mircavadov iddiası\n"Sumqayıt" "Traktorsazi"nin hücumçusunu icarəyə götürdü\n"Beşiktaş" Konoplyankanı alır\nU-21-in yeni baş məşqçisi heyəti açıqladı\nPSJ-nin sabiq futbolçusu “Qarabağ”ın təklifini qəbul etmədi\n"Qarabağ"ın futbolçusu Türkiyə klubuna keçə bilər\n"Qarabağ" üçün 2,5 milyonluq müdafiəçi\nTansfermarkt.de saytının versiyasına görə il ərzində qiyməti ən çox artan futbolçular\nPSJ-nin keçmiş üzvünün "Qarabağ"a keçməməsinin səbəbi\nRəşad Sadiqov "Keşlə"də!\n"Qarabağ"ın keçmiş üzvünə 2 milyon avro qiymət qoyuldu\nMəşhur fransız futbolçu Vext Xemlə müqavilə imzaladı\n08:41Football Leaks-in yaradısı həbs edildi\n08:33Moratanın Atletikoya keçidi ilə bağlı danışıqlarda irəliləyiş var\n08:18Çelsi və Yuventus İquainin keçidini razılaşdırdı\n07:58► Cənubi Koreya-Çin 2-0\n07:52► İran-İraq 0-0\n07:51► Tuluza-Lion 2-2\n07:51► "Atletiko" kubokda mübarizəni dayandırdı\n07:49► Yuventus-Milan 1-0\n19:18Azərbaycanlı futbolçu Qazaxıstan klubunda!\n19:14"Sabah" Qazaxıstan klubu ilə heç-heçə etdi\n19:12"Qəbələ" Almaniya klubuna məğlub oldu\n19:10"Qarabağ" Macarıstan klubuna uduzdu\n15:07Argentinalı müdafiəçi "Mançester Yunayted"dən ayrılır\n15:07Bartomeu:"Valverde gələn il də Barselonada qalacaq"\n14:25"Səbail" yoxlama oyununda qalib gəldi\n12:47"Qalatasaray" futbolçusunu satdı\n12:20Milli komandamız üçün Ağasəlim Mircavadov iddiası\n10:18"Sumqayıt" "Traktorsazi"nin hücumçusunu icarəyə götürdü\n09:52Azərbaycan millisinin voleybolçusu karyerasını bərpa edib\n09:51MMA döyüşçüsü bankın filialını dağıtdı\n09:50“Neftçi” ilə adı hallanan Rivaldonun oğlu Hacinin klubuna keçdi\n09:12"Qarabağ"ın Antalyada növbəti günü (Qalereya)\n08:47"Səbail"in təxirə salınmış matçının vaxtı bəlli oldu\n08:41► Avstraliya-Suriya 3-2\n08:40► İordaniya-Fələstin 0-0\n08:33Arsenal Xamesi icarəyə götürməyə hazırlaşır\n08:28Harri Keyn bir ay yarım müddətə sıradan çıxıb\n19:51Hakimlərin Antalya toplanışı davam edir (Qalereya)\n19:40"Beşiktaş" Konoplyankanı alır\n19:35Qriqorçuk yenidən "Astana"ya qayıtdı\n19:30"Qarabağ" "Uypeşt"lə oyunun vaxtını açıqladı\n19:24U-21-in yeni baş məşqçisi heyəti açıqladı\n19:16► Antalya bu gün\n19:14"Neftçi" İran klubu ilə qarşılaşacağını təsdiqləyib\n15:28Antalyadakı klublarımızın oyunları təxirə salındı\n15:14Daha bir futbolçu Azərbaycana gəlməkdən imtina etdi\n14:57Qurban Qurbanov: "İkinci yarı çətin olacaq"\n09:46Feliks Stüxlik: "VAR-ın müzakirəsinə başlamaşıq"\n09:29"Kəpəz" yoxlama oyununda uduzub\n08:42► BƏƏ-Tayland 1-1\n08:41"Qarabağ" yağışlı havada məşq etdi\n08:39► Mançester Siti-Vulverhempton 3-0\n08:38Ceyms Harden Brayantı geridə qoydu və komandası qələbə qazandı


İş, Səyahət, üstəlik 10 min dollar da Qazanc – «Work and Travel» Necə İşləyir? | USE Study Group\nAvqust 12, 2021 2021-08-13 8:37\n1. 670 views\nAncaq proqrama müraciət edənlərin heç də hamısı müsbət cavab almır. «Work and travel» proqramında seçimin necə aparıldığını və tələbələrin ABŞ-da işi və qazanc imkanları ilə bağlı suallara «USE Study Group»un rəhbəri Mehman Bədəlzadə cavab verir.\n– «Work and Travel» proqramının adı gələndə, dərhal ağıla gələn – tələbələrin böyük məbləğdə pul qazanmaq imkanıdır. Ümumiyyətlə bu proqramın mahiyyəti nədən ibarətdir, bu necə işləyir?\nWork and Travel proqramı tələbələrə böyük məbləğdə pul qazanmaq imkanı yaratsa da, əsas mahiyyəti maddiyat – yəni pul qazanmaq deyil. Bu proqram 1949-cu ildən tətbiq olunur. Proqramın əsas məqsədi İkinci Dünya Müharibəsindən sonra millətlər arasında yaranmış neqativ münasibəti aradan qaldırmaq idi. Buna görə, Avropa ilə Amerika arasında bir mədəniyyət mübadiləsi başlandı.\nDigər tərəfdən, müharibədən sonra daha çox avropalı tələbələrin yay və qış tətillərində Amerikaya gedib işləyib pul qazanmaları və bu vasitə ilə ölkə iqtisadiyyatının gücləndirilməsi məqsədilə bu addım atılmışdı. İlk vaxtlar bu proqram vasitəsilə 3 ölkə – Fransa, Almaniya, İngiltərənin tələbələri Amerikaya işləməyə getdilər. Daha sonra Avstraliya, Yeni Zenlandiya kimi uzaq ölkələr də bu hərəkata qoşuldular, tələbə qəbul etdilər. Proqramın adı isə “Work and Travel” oldu.\n– Azərbaycan bu proqrama nə vaxt qoşuldu?\nZamanla tələbələri işçi kimi qəbul etməyə başlayan ölkələrin sayı artdı. Sonra isə “Summer work and travel”, “Work in holiday”, “Winter work and travel” kimi formaları da yarandı. Mahiyyəti isə eynidir – “Summer work and travel” proqramı daha çox Amerikada oldu. Azərbaycan da məhz bu proqram vasitəsilə hazırda Amerika, İspaniya və Türkiyəyə tələbə göndərə bilir.\n– 2004-cü ildən Azərbaycan da bu proqram vasitəsilə Amerikaya tələbə göndərilməsinə başladı. Bu proqramdan yararlanan ilk azərbaycanlı tələbə mən oldum.\n– Bu proqramla tanışlığınız necə olmuşdu?\n– Azərbaycandakı dostlarımın bir qismi ali təhsil üçün Türkiyəyə getmişdilər. Həmin dostlarımdan məlumat almışdım.\n– Mədəniyyətlərarası mübadilə olsa da, bu proqramla gedən tələbələrin əsas məqsədlərindən biri də pul qazanmaqdır. İlk dəfə getdiyinizdə nə qədər pulla geri dönmüşdüz?\n– Birinci il az idi, çünki nə qədər qazanacağımı hesablaya bilmirdim. Təxminən 5200-5600 dollarla dönmüşdüm. Həmin il həm də təcrübə qazandım. Çünki birinci il təcrübə kimi olur. Növbəti illərdə məbləği artırdım. İkinci dəfə 10 000 dollara yaxınlaşan məbləğlə qayıtdım. 2004-2008-ci illərdə getmişəm. 5 dəfə bu proqramdan yararlanmışam. Tələbəlik müddətim bitəndə, artıq əlimdə özü işimi quracaq qədər pul vəsaitim var idi. Ona görə 2009-cu ildə elə bu sahədə öz işimi qurdum.\n– Proqramla gedən hər kəs 5-10 min dollar məbləğində qazancla geri dönə bilirmi?\n– Bu, insanın özündən asılıdır. Eləsi var ki, daha çox qazanır, digəri pulsuz qayıdır. Qazananlar çoxdur, çünki bu işin qurulu mexanizmi var və aktiv olub işləmək lazımdır. Amma proqram mədəniyyətlərarası mübadilə məqsədli olduğu üçün fokusu buna vermək lazımdır. 2500-3000 dollar xərcləyib proqramla yayda Amerikaya gedib orda xərclədiyin pulu qazanıb geri qayıtmaq belə böyük qazanc deməkdir. 4 ay gəzirsiz, görürsüz, fərqli təcrübə qazanırsız.\n– Müraciət edən bütün tələbələr proqram vasitəsilə gedə bilərmi?\n– Onda qaydalardan danışaq…\n– Birinci şərt tələbənin əyani təhsil almasıdır. Bakalavr, magistr və doktorantura mərhələsinin hər birində əyani təhsil alan tələbələr müraciət edə bilərlər.\n– Bu şərtlərə cavab verib «yox» alanlar nə qədər olur?\n– Müraciət edənlərin 90 faizi “yox” cavabı alırlar. Çünki bu şərtlər kifayət etmir. Sənədləri yoxlayırıq, qaydasında deyilsə, heç bir halda qəbul etmirik. Sənədlər qaydasındadırsa, tələbə ödəniş edir və biz onunla bağlı işlərə başlayırıq. Müqavilə və ödəniş olmadan bu prosesləri icra etmirik. İlk proses ingilis dili imtahanı olur. İmtahanı uğurla verirsə, proqramın digər mərhələlərinə keçid edirik. Bu mərhələdə isə onu Amerikada işə yerləşdirən şirkət nümayəndələri müsahibə edirlər. Bəzən işəgötürən özü birbaşa müsahibə edir. Əgər müsahibədə onu bəyənsələr, iş təklifi gəlir. Sonrakı mərhələdə isə ABŞ-ın Azərbaycandakı Səfirliyində görüş olur. Səfirlik onu yoxlayır. Əgər müsahibədən də uğurla keçsə, viza verilir və o proqrama qatıla bilər.\n– İşəgötürən müsahibədə tələbəni bəyənməsə, tələbə proqramdan kəsilmiş sayılır?\n– Bəzən hansısa şirkət müsahibə edir, tələbəni qəbul etmir. Bu, çox nadir hallarda olur. Çünki bizim test edib müsahibəyə keçirdiyimiz tələbələr Amerikadakı həmin işlərə qəbulla bağlı problem yaşamırlar. 99 faiz halda ilk dəfədən artıq işlərə qəbul alırlar. Əgər birinci dəfə işə qəbul olmazlarsa, biz növbəti şirkətlərə yönəldirik, işlə təmin olunmasına şərait yaradırıq.\n– Səfirlik burda digər vizalardan fərqli olaraq daha hansı amillərə fikir verir?\n– Bəzən valideyn kredit götürüb tələbəni bu proqramla Amerikaya göndərir. Düşünür ki, tələbə işləyib qazanacaq, qayıdanda krediti ödəyəcək. Bu, yanlış addımdır. Valideyn uşağına yaxşılıq etmək istəyirsə, onu kreditə salmamalıdır. Onu hansısa bir işə yönəltsin, tələbə müəyyən bir maliyyə toplasın, üstünü də valideyn düzəldib elə göndərsin. Bu proqrama kreditlə getmək tələbə üçün stress gətirir, proqramın ləzzətini ala, gəzə, istirahət edə bilmir. Krediti düşünür. Bunu biz tam müəyyənləşdirə bilmirik. Amma konsulluq onların maddi vəziyyətini danışığından, stressindən və s. görür. Əgər belə hal müşahidə edirsə, viza vermir.\n– Bu zaman ödəniş tələbəyə qaytarılır?\n– Konsulluq viza vermirsə, proqram üçün edilən ödənişdən müəyyən bir hissə çıxılır. Ona görə biz tələbələrə öncədən deyirik ki, borc, sələm, kredit götürüb getmək istəyirsinizsə, biz bunu edə bilmərik. Tələbə müəyyən işlərdə çalışıb o pulu qazana bilər. Növbəti illərdə artıq problem yaşamır. Məsələn, mən birinci il gedəndə, pulu valideynlərimdən almışdım. Növbəti illərdə artıq buna ehtiyacım olmadı.\n– Müraciət üçün yaş fərqi varmı?\n– Xeyr, tələbəsənsə, müraciət edə bilərsən.\n– Tələbənin universitet göstəriciləri bu proqrama qəbulda hansısa rola malikdir?\n– Proqrama qəbulda yox, amma vizada sual yaradır.\n– Proqrama qoşulmaq üçün ödəniş məbləği nə qədərdir?\n– Proqramın builki qiyməti 2499 dollardır. Amma proqrama müraciət açıq elan ediləndə, ilk müraciət edənlər daha ucuz qiymətə yararlana bilirlər. Hazırda qiymət 700 dollar aşağı – 1799 dollardır. Gələn yay getmək istəyənlər, bu il iyul-avqust aylarında müraciət edirlərsə, bu endirimdən yararlana bilirlər. Amma avqust ayının sonunda ödəniş proqramın stabil qiymətinə çatır. Bizdə hazırda artıq yerlər dolacaq səviyyədə müraciətlər çoxdur. Bu il pandemiyaya görə sonradan bizə əlavə yerlər verdilər deyə, apreldə müraciət edib gedənlər də oldu. Amma müraciətlər ən geci oktyabrda bitir.\n– Tələbə getmək qərarı verirsə, onu göndərirsiz. Yoxsa valideynləri də təsdiqləməlidir?\n– Yaş 18-dir, müqavilə imzalamaq iqtidarındadır. 3-cü şəxsə bununla bağlı məlumat verməməyə çalışırıq. Çünki ailədaxili şəraiti, münasibətləri bilmirik. Gənc işləməyə gedir, müstəqildir. Valideynlər bəzən gəlib bizə çox suallar verirlər, uşaqları ilə bağlı məlumat və s. istəyirlər. Övladları ilə danışmağı məsləhət görürük, proqramla bağlı isə internetdə açıb oxumağa yönləndirməyə çalışırıq. Həm bizim saytda, həm də başqa saytlarda məlumat var.\n– Proqramın bir tərəfi işdir, bir tərəfi səyahət. İşləyən tələbələrin səyahətə nə dərəcədə imkanları olur?\n– Bu da hər kəsin özündən asılıdır. Amerikada həftəlik standart iş saatı 40-dır. Bundan çox işləyirsənsə, əlavə iş saatı sayılır, buna “Overtime” deyilir. Hər əlavə saatın da ödənişi olur. Əgər tələbə “overtime” da istəyirsə, 50-60 saat işləyirsə, bu onun həftə sonu işləməsinə gətirib çıxarır. Elə tələbələr var ki, gün ərzində 10 saat işləyirlər. Həftə sonu da bir gün işləyirlər, bir gününü gəzməyə sərf edirlər. Ola bilər ki, həftənin 5 günü gündə 12 saat işləyəsən, bu 60 saat edir və həftə sonu gəzirsən. Gəzmək üçün imkanlar da var. İcarəyə maşın götürüb gəzə də bilərlər. Günə 50 dollara bir maşın götürsə, 3-4 nəfər bu pulu bölsə, elə böyük məbləğ etməz. Başqa şəhərə gedə, gəzə bilərlər.\n– İşəgötürənlərlə öncədən müsahibə olduğunu dediniz. Tələbə Amerikaya getməmiş artıq nə iş görəcəyi, harda işləyəcəyi məlum olur?\n– Bəli, qeyd etdiyim kimi müsahibə prosesi olur və bu öncədən müəyyənləşdirilir. Bir sponsor olur, işlə təminat məsələsini o üzərinə götürür. Tələbəni onlayn müsahibə edir. Müsahibədə bəyənsə, ona öz bazasında olan işlərdən hansını təklif edəcəyini sonradan bildirir. Bəzən tələbələr düşünürlər ki, 5-6 fərqli iş təklifi gələcək, onlar hansını istəsələr, seçəcəklər. Belə qayda yoxdur. Test edir, sizə bir iş təklif edir. Tutaq ki, oteldə təmizlikçi işi təklif edir. Bunu bəyənmirsinizsə, ikinci iş təklif edirlər. Tutaq ki bu da ofisiant olur. Onu da istəməsəniz, 3-cü işi təklif edirlər. Bunu artıq bəyənməlisiniz. Bu da limitsiz deyil. Tələbələr deyə bilməzlər ki, üçüncünü heç istəmirəm, birinci və yaxud ikincini seçirəm. Belə də olmur. İlk iki variantı bəyənmədinizsə, üçüncüdə nə təklif etsələr, o da qalır.\n– Tələbə hansı ştatda işləyəcəyini özü seçə bilirmi?\n– İstəklərini bildirə bilir, amma sonda hara gedəcəyinə işəgötürən qərar verir. Çünki işəgötürənlər tələbəni analiz edirlər, onun əvvəlki təcrübəsi, iş, dil bacarığına uyğun gördükləri işə yönəldirlər.\n– Bu proqramla gedən tələbələrə əsasən hansı işlər təklif edilir?\n– Xidmət sahəsində olan işlərdir. Bizim ölkədə olan və olmayan xidmət sahələri. Məsələn, bizdə əyləncə parkları o qədər də geniş deyil. Hektarlarla sahəsi olan böyük parklar var, əsasən orda işlər təklif olunur. “Mcdonalds”, “Burger King”, “KFC”də iş təklifləri olur. Qlobala çıxmayan, amma Amerika daxilində kifayət qədər böyük olan şirkətlərdə də iş imkanı yaradılır. Beşulduzlu otellərdə də işlər olur, kiçik otellərdə də. Bu proqramda təklif edilən işlər professional ixtisaslaşma tələb etmir. Xidmət sahəsidir. Bu proqramda ixtisasla bağlı işlər olmur.\n– Dediniz ki, 3 iş təklif edilir və ilk ikisindən imtina etmək imkanın var. Tələbələrimiz daha çox hansı işlərdən imtina edirlər?\n– Bu, hər kəsə görə dəyişir. Eləsi var ki, əyləncə mərkəzində bilet satışı işini istəmir, deyir təmizlik işi olsun, başımı aşağı salım işləyim. Eləsi var, təmizlik işi istəmir. Amma işlə bağlı kapriz nümayiş etdirənlər də ora gedəndən sonra deyirlər ki, əslində bu iş də yaxşıdır, iş məsələsi problem deyil. Getdikdən sonra ikinci iş də tapa bilərlər, yaxud yeni bir iş yeri tapıb sponsorla danışıb iş yerini ümumiyyətlə, dəyişdiyini də bildirə bilər. Biz öncədən burda iş təklif edirik ki, getdiyində iş problemi yaşamır. Sonra artıq seçimləri də dəyərləndirə bilərlər. Tələblərin çoxu 2-3 işdə işləyirlər.\n– Tələbələrə təklif edilən işlər hansı maaş aralığında olur?\n– Son 5 ilin təcrübəsinə əsasən deyim ki, maaş aralığı saatı 8 dollar 25 sentdən başlayıb 17-20 dollara qədər çıxa bilir. Bu, işin məsuliyyətindən asılıdır. Hansı işin məsuliyyəti çoxdursa, onlarda maaş rəqəmləri yüksək olur. Hansında azdırsa, maaş da az olur. Daha yüksək maaşlar birbaşa müştərilərlə işləyən sahələrdə olur. Barmen, ofisiant, müştəri xidmətləri və s. kimi işlərdə maaş yüksək olur.\n– Siz özünüz proqramla getdiyinizdə hansı işlərdə çalışmışdız?\n– Düşərgə məsləhətçisi, mətbəx işçisi, barmen kimi işlərdə çalışmışam.\n– İşlərin ağırlıq səviyyəsi necə olur?\n– Əmək qanunvericiliyi Amerikada öz vətəndaşları üçün necə tənzimlənirsə, bu proqram vasitəsilə gedənlər üçün də eyni formadadır. İl ərzində Amerikaya 500-600 min tələbə bu proqramla gedir. Əgər işlər çox ağır olsaydı, tələbələr istismar edilsəydi, proqram bu qədər geniş vüsət almazdı.\n– 500-600 min tələbə böyük rəqəmdir. Maraqlıdır, bunun neçə faizini xanımlar təşkil edir?\n– Hardasa 50 faizini xanımlar təşkil edirlər. Bizim ölkədə isə 95 faizi bəylərdir. Xanımlar az gedirlər. Avropa ölkələrindən, Latın Amerikasından xanımlar çox gəlirlər.\n– 5 faizə daxil olan xanımlardan danışaq. Hansı xanım tələbələr gedirlər?\n– İqtisadi azadlığı sevən qadınlar gedirlər.\n– Bizdə belədir ki, iş bölgüsü zamanı oğlandırsa, mühafizəyə, xanımdırsa, təmizlik işinə yönəldilir. Bəs bu proqramda işlərin xanım-bəy deyə bölgüsü varmı?\n– İşlər ağır deyil və ona görə burda hər hansı bölgüyə ehtiyac da yoxdur. Oğlanı otelə təmizlikçi də götürə bilərlər, qadını mühafizəçi də. Bizə bir idmançı xanım müraciət etmişdi, onu əyləncə parkında mühafizəçi götürdülər.\n– Bu proqram sonra Amerikaya miqrasiya etmək istəyənlər üçün üstünlük sayılırmı?\n– Müsbət təsir edir ki, mənfi tərəfi yoxdur. Mən getdim, qoyduğunuz qaydalar çərçivəsində proqramdan yaralandım, qayıtdım. Miqrasiya zamanı baxırlar ki, proqramda iştirak edib, qaydalara riayət edib. Onlara da qayda qanunlara riayət edən vətəndaş lazımdır. Proqramla getmiş bir tələbə 3 il sonra Amerikaya magistr oxumağa getdi. Təhsil aldığı müddətdə Amerikada özünə şirkət də açdı.\n– Qayıtma mövzusuna toxundunuz. Proqramla gedib qayıtmayanlar da olur. Qayıtmayan çoxdurmu?\n– Burda romantik və realistik düşüncə var. Realistik düşünənlərdə qalma ehtimalı bir-iki faizdir. Romantik düşüncədə isə əlli-əlliyədir. Real düşünənlər deyir ki, pulumu qazandım, qayıdım. Romantik düşünənlər proqramda yaradılan şəraiti görürlər, düşünürlər ki, proqramdan kənar da qalanda, hər şey o qədər rahat olacaq. Amma proqramdan sonra qalanda, qanuni iş icazəsi olmur, qeyri-leqal işlərdə çalışır.\n– Qalıb problemlə üzləşənlər olur?\n– Çox olub. Bir tələbə var idi, iki il qanunsuz qalıb, qeyri-leqal işləyib pul toplayıb. Bir dəfə “McDonalds”da kassaya yaxınlaşanda, polis onun həyəcanlı olduğunu hiss edir, sənədini istəyir, qanunsuz qaldığını görür və deportasiya edirlər. 2 ili boşuna gedir. Qazandığını düz yolla gətirə bilmir. Hökumət orada qazanılan məbləğin hesabatını istəyir. Amerikada qeyri-qanuni qazandığı maliyyə müsadirə edilir.\n– Bitdiyi gün qayıtmayanda, artıq qanunsuz sayılır?\n– Proqramın şərtində belədir ki, vizandan 30 gün əvvəldən gedə, 30 gün artıq qala bilərsən. Ancaq əvvəl və sonra üçün olan müddət sadəcə səyahət üçündür, o müddətdə işləyə bilməzsən. Qaydaları pozub işləyənlər də olur.\n– Proqramın riskli tərəfləri varmı?\n– Risklər də insandan asılıdır. Ən böyük risk Amerikada qayda-qanunlara əməl etməməkdir. Bu, ölkədən xaric olunmaya gətirib çıxara bilər. Buna görə, biz proqramla göndərdiyimiz tələbələrə Amerikaya gedəndə, məlumatlı olmaları üçün ilkin qaydalar toplusunu veririk. Başa düşməlidirlər ki, çoxmillətli ölkəyə gedirlər. Ordakı insanlarla davranış qaydaları etik, tolerant olmalıdır. Yaxud bəzən tələbə işlədiyi marketdən nəyisə götürüb yeyir, deyir ki kassada ödənişini verərəm. Müdir də bunu kamerada görür, çağırır işdən xaric edir. Belə hallar ola bilir. Başını aşağı salıb işini görsən, qaydalara riayət etsən, hər hansı riski yoxdur, problem olmur.\n– Proqramla gedib həyatını itirənlər, iş prosesində xəsarət alanlar olurmu?\n– Avtoqəzaya düşən, velosipedlə yolu keçəndə yıxılıb qolu-ayağı sınanlar olub. 350 min dollar dəyərində tibbi sığortaları var. Bu çox vaxt hər şeyə bəs edir. Bəzən 350 min dollardan çox xərc lazım olur, bu zaman ordakı sponsor şirkət üzərinə götürür, tələbə pul ödəmir. Çox nadir hallarda problem yaşanır.\n– Bu il sizin şirkət vasitəsilə nə qədər tələbə bu proqramdan yararlanmaq üçün Amerikaya getdi?\n– 150 tələbə.\n– Əvvəlki illərdə nə qədər gedirdi?\n– Son illər bizim şirkət vasitəsilə gedənlər 200 nəfərə qədər çatırdı. Hazırda ölkə üzrə il ərzində 200-250 tələbə gedir. 2012-ci ilə qədər isə ildə bizim şirkət 400-500 tələbə göndərə bilirdi. Çünki 2011-ci ildə ölkə üzrə 1400-1500 tələbə göndərmək imkanımız var idi. Əvvəllər bazarda şirkət çox idi, 35 şirkət var idi. Onların düzgün olmayan şəkildə apardıqları rəqabət də problemlərə yol açdı. Sonrakı illərdə həmin şirkətlər bazarda uğurlu fəaliyyət göstərə bilmədilər. Yerlər də avtomatik olaraq azaldı.\n– Bəs İspaniya, Türkiyəyə necə, gedənlər olur?\n– Türkiyəyə bu il 13-14, İspaniyaya isə 1 nəfər getdi. Pandemiyaya görə belə oldu. Normalda hər il bu ölkələrə 100-150 nəfər tələbə göndəririk.\n– Bu ölkələrdə tələbələrin əldə etdikləri gəlir Amerika ilə eyni səviyyədə olurmu?\n– Təbii ki bu ölkələrlə Amerikanı müqayisə etmək olmaz. Çünki bu ölkələr üçün proqramın qiyməti də Amerika qədər deyil. İspaniyaya getmək üçün Amerika üçün olan ödənişin 60 faizi, Türkiyə üçün isə 30 faizi miqdarında ödəniş edilir. Bu ölkələrdə gəlir də nisbətən daha az olur.\n– Bazarda uğurlu fəaliyyət göstərə bilməyən şirkətlərdən bəhs etdiniz. Bu sahədə hazırda müştəriləri aldadan şirkətlər varmı?\n– Əgər tələbəyə bu proqram təklif edilirsə, tələbə o şirkətin qanuni fəaliyyət göstərdiyini öyrənmək üçün ABŞ-ın Azərbaycandakı Səfirliyinə zəng vura, e-mail yazıb ölkədə qanuni təmsilçilik edən şirkətlərin siyahısınını istəyə bilərlər. O siyahıda adı olmayan şirkətlər bu proqramla tələbə göndərə bilməzlər.\n– Burda aldadılma necə ola bilir?\n– Məsələn, tələbəyə deyirlər ki, sizi “Work and travel” proqramı ilə Amerikaya göndərəcəm. Özləri də daha ucuz qiymət təklif edirlər. Təbii ki qiymət də çəkici gəlir, gedir pulunu ödəyir, Amerikada olanda, aldadıldığını anlayır. Bu proqramla getmək üçün mübadilə proqramı vizası olan “J1” vizası olmalıdır. Əgər ABŞ dövlət departamenti sizin şirkəti “Work and travel” proqramında akkreditə etməyibsə, “J1” vizası vermək statusunuz yoxdur. Bizim şirkət bu vizanı almaq üçün sənədləri tələbəyə verə bilir. Fırıldaqçı şirkətin “J1” vizasını almaq üçün lazım olan sənədləri ABŞ-dan istəmək üçün ixtiyarı yoxdur. Ona görə, pulu tələbədən alır, onu turistik vizaya salır. Turistik viza ilə tələbə gedib Amerikaya çatır. Orda anlayır ki, onun işləmək icazəsi yoxdur, qeyri-leqal işdə çalışır. Ona görə, yalnız akkreditə edilmiş şirkətlərə müraciət etsinlər.\namerika, amerikada is, Work and Travel


medsite - Exoensefaloqrafiya (ExoEQ) - Dr. Fərhad Əhmədov\nExoensefaloqrafiya (ExoEQ) - Dr. Fərhad Əhmədov\nExoensefaloqrafiya - ultrasəs neyrofizioloji diaqnostik metodu olub, baş beynində patoloji dəyişikliklərin mövcudluğunu qiymətləndirməyə və diferensiasiya etməyə imkan verir. Bu müayinə üsulunun adı, yunan mənşəli “echo” (əks-səda), “encephalon” (baş beyni) və “grapho” (yazmaq, təsvir) sözlərindən kötürülmüdür və “baş beynin əks-sədasının yazısı” mənasını verir. Exoensefaloqraiya MRT, KT, EEQ, REQ, USDQ və serebrospinal mayenin analizi ilə birlikdə sinir sisteminin xəstəliklərinin diaqnostikasının əsasını təşkil edir.\nİlk dəfə əks olunan ultrasəsdən istifadə olunması, İsveç alimi Lars Leksel tərəfindən 1956-1958-ci illərdə həyata keçirilmişdir. L. Leksel, öz tədqiqatında əsas diqqəti, orta beyin strukturlarından əks olunmuş exosiqnalın vəziyyətinə yönəltmişdi. Sonradan digər alimlərin: İ. A. Skorunski (1965), D.İ. Panchenko (1966), A.L. Lifşits (1968), V.E. Qreçko (1970) və digərlərinin apardıqları çoxsaaylı tədqiqatlar, bu metodun təklilləşdirilməsinə öz töhfəsini vermişdir.\nHal-hazırda anesteziya tələb etmədiyi və tamamilə zərərsiz olduğu üçün pediatriyada ExoEQ-nın tətbiqinə üstünlük verilir. Fiziki parametrlərin (güc, tezlik, dalğa uzunluğu) adekvat dərəcədə seçilməsi zamanı, bədən toxumalarının zədələnməsi riski tamamilə inkar edilir. Exoensefaloqrafiya heç bir əks-göstərişə malik deyil, istifadə üçün asandır, yüksək dərəcədə informativdir.\nExoensefaloqrafiya – fiziki xüsusiyyətləri ilə fərqlənən mühitlərin sərhəddindən əks olunan ultrasəs siqnallarının köməyilə kəllədaxili struktur pozuntuların aşkar olunması metodudur. Ultra-yüksək tezlikli elektrik dalğalarının generatorunun köməyilə xəstənin başına qoyulmuş pyezoelektrik lövhə, dalğavari hərəkətə gətirilir. Mexaniki ultrasəs vibrasiyası başın daxilində və mühitlərin hüdudlarında (sümük – başın dərisi, beyin – serebrospinal maye, beyin maddəsi - damar formasiyaları və s.) yayılır. Ultrasəs qismən əks olunur və onun başda yayılması dövründə qəbul rejimində işləyən pyezolövhəciyə qayıdır. Zondlayıcı ultrasəs impulsunun göndərilmə anını və əks olunmuş siqnalın qayıtma anını bilməklə, siqnalı əks etdirən struktura qədər olan məsafəni böyük dəqiqliklə hesablamaq olar. Əldə olunmuş exosiqnal, elektrik siqnalına çevrilir və osilloqrafın ekranında üfüqi cizgi şəklində təsviri alınır. Exoensefaloqrafın üfüqi şkalasında, beyin toxuması millimetrlərlə dərəcələnmişdir, odur ki, əks olunan kəllədaxili strukturlaradək olan məsafə, şkaladan birbaşa saymaqla müəyyən edilir.\nBeynin bir gicgah sümüyündən digərinə qədər köndələn zondlamasının normal exoensefaloqramı aşağıda sadalanan əsas siqnallardan ibarət olur:\nBaşlanğıc kompleks - pyezolövhəciyin sərbəst sönən vibrasiyaları və başın yaxınlıqdakı örtükləri və gicgah sümüyündən gələn exosiqnallarla birləşən göndərilmiş ultrasəs impulsuna müvafiq olan xətlə təmsil olunmuşdur.\nM – exo, III mədəciyin divarlarından və epifizdən əks olunan siqnalı təmsil edir. Bu siqnal əsas diaqnostik əhəmiyyət daşıyır, çünki onun orta xəttdən kənara çıxması, orta strukturların beynin orta xəttinə nisbətən yerdəyişməsinin bir göstəricisi hesab olunur.\nYekun kompleks - əks tətəfdən kəllənin divarından və başın örtüklərindən əks olunan exosiqnallardan formalaşır.\nBu 3 əsas siqnal arasında tək-tək və ya çoxsaylı kiçik amplitudlu siqnallar müşahidə olunur ki, onlar da yan mədəciklərə, lateral (Silvi) şırımına və adacıq payına uyğundur.\nMüayinənin keçirilmə metodu\nUltrasəs siqnalı, basin örtük toxumalarından, kəllə sümüklərindən, baş beyin maddəsindən asanlıqla keçir və bərk və maye halında olan maddələrin sərhəddində (beyin parenximası və serebrospinal maye, qan) onun əks olunması baş verir ki, bu da qeydə alınır.\nNormal inkişaf etmiş baş beynində başın səthi toxumalarından orta strukturlara qədər olan məsafə, hər iki tərəfdə eynidır. Müvafiq surətdə, patologiyalar zamanı bu məsafə dəyişilmiş olur.\nMüayinənin aparıldığı otaqda heç bir xüsusi hazırlıq (işıq və səs izolyasiyası, elektromaqnit şüalanmasından mühafizə) tələb olunmur. Müayinəni tibbi müəssisədən kənarda, ambulator şəraitdə də, exoensefaloskop üçün avtonom enerji mənbəyi mövcud olduqda həyata keçirmək olar. Exoensefaloskopiyanı icra edərkən, müayinə olunan şəxs uzanmış və ya oturmuş vəziyyətində ola bilər. Müayinə zamanı 0,88 və ya 1,76 MHz tezlikli zonddan istifadə olunur.\nHəkim xəstənin başının arxasında dayanır və aşağıdakı hərəkətləri icra edir:\n- cihazı öz qarşısında qurur və sensorları qulaq seyvanlarının üzərində yerləşdirir;\n- xəstənin başını nəzərdən keçirir və palpasiya edir, asimmetriyanın, kəllənin deformasiyalarının, dərialtı hematomaların və s. mövcudluğuna diqqət yetirir;\n- lazımi akustik kontaktı dəstəkləmək üçün başın dərisinə kontakt geli və ya vazelin yağları sürtür;\n- havanın ultrasəsə çox yüksək müqavimət göstərməsini nəzərə alaraq, sensorun quraşdırılmasından əvvəl, basin toxumalarına maksimal dərəcədə toxunmasını təmin etmək üçün o, kontakt maddə ilə (qliserin və ya vazelin yağı, xüsusi kontakt geli) bolluca emal olunmalıdır.\nMüayinənin dəqiqliyi üçün ExoEQ bir neçə dəfə icra olunur. Alınan nəticələrin analizi, bir qayda olaraq, 30 dəqiqədən artıq vaxt aparmır.\nPatologiyanın klinik cəhətdən ən əhəmiyyətli və həssas exoensefaloskopik əlaməti, baş beynin median strukturlarının həcmli ocağın əks istiqamətində yerdəyişməsidir. Baş beynin təbii asimmetriyasının mövcudluğunu və ölçmə səhvini nəzərə alaraq, 1,5-2 mm-dən çox olmamaq normanın bir variantı hesab edilməlidir. Lakin, əgər hətta kiçik bir yedəyişmə (göstərilən ölçülərdən çox olmayan), klinik şəklin xüsusiyyətlərinə uyğun gələrsə, təkrari exoensefaloqrafiya və ya daha faydalı ola biləcək tomoqrafiya müayinəsi (KT və ya MRT) ilə birgə dinamik müşahidə tövsiyə olunur.\nböyük yarımkürələrin şişləri;\nbaş beynin absesi.\nİşemik insultlarda M-exonun yerdəyişməsi xeyli nadir hallarda müşahidə edilir.\nPerifokal ödemlə müşayiət olunan patoloji proseslərdə yerdəyişmənin ölçüsü artır. Eyni zamanda, hər iki beyin yarımkürəsində həcmli simmetrik patoloji ocaqların varlığının (“güzgülü” hematomalar) mümkün olmasını da yadda saxlamaq vacibdir.\nExoEQ müayinəsi nəticəsində aşağıda sadalanan halları aşkar etmək mümkündür:\nbeyin ödeminin lokalizasiyası;\nbaş beynin inkişafının anomaliyaları – mədəciklərin işində pozuntular, strukturlar;\nBaş beynin ExoEQ müayinəsi, xəstədə aşağıda sadalanan simptomlar və xəstəliklər müşahidə edildikdə təyin olunur:\ntez-tez qeyd olunan başgicəllənmə halları;\nintensiv baş ağrıları;\nhuşun və ya müvazinətin itirilməsi;\ndəyişikliklərin dinamikasını izləmək lazım gəldikdə, artıq diaqnozu qoyulmuş beyin ödemi, hematomalar, abseslər;\nxəstədə havanın çatışmazlığı hissiyyatı;\nmüxtəlif növ yuxu pozulmaları;\nVDD (vegetativ-damar distoniyası);\nExoEQ müayinəsi aşadakı hallarda uşaqlar üçün də təyin edilə bilər:\nhiperaktivlik və diqqət çatışmazlığı əlamətləri olarsa;\nləngimiş fiziki inkişaf müşahidə edildikdə;\nsinir tiki və ya kəkələmə\nNormal halda sağdan və soldan zondlama nəticəsində əldə edilən ExoEQ, demək olar ki, identik olur ki, bu da beynin simmetriyasına uyğun gəlir. Diaqnostikanın əsas meyarı, sağ və sol tərəfdə ölçülmüş olan M – exo-ya qədər məsafələr hesab olunur. Normada bu məsafələr eynidır; başının ölçüsündən asılı olaraq, yetkinlik yaşına çatmış şəxslərdə 65-80 mm təşkil edir və 2 mm-dən çox fərqlənmir. Baş beynin yarımkürələrindən birində həcmli proses olduqda, III mədəcik və epifiz zədələnmiş yarımkürəyə doğru sıxılır ki, nəticədə zədələnmiş tərəfdə M – exo-dək məsafə daha böyük olacaq, sağlam tərəfdən isə eyni miqdarda azalacaq. Həcmli törəmə və onu müşayiət edən beyin ödeminin ölçüləri nə qədər böyükdürsə, yerdəyişmə də bir o qədər çox olacaq. Bədxassəli şişlər daha böyük yerdəyişməyə səbəb olur. İntrakranial törəmələr, ekstrakranial törəmələrə nisbətən daha çox yerdəyimə verir. Bəzən şişlərdən, xüsusilə də sistlər və onların kalsifikasiyası hallarında, exosiqnalların alınması mümkündür, lakin yanaşı olaraq M- exonun yerdəyişməsi olmadıqda, bu exosiqnallar, şişin diaqnostik əlaməti hesab edilə bilməz.\nPostravmatik laterallaşmış supratentorial subdural və epidural hematomalar da yerdəyişməyə səbəb ola bilər. Travmadan sonrakı, adətən böyük ölçülərə malik olan (4-8 mm) belə bir yerdəyişmə, xüsusilə də artırsa, neyrocərrahi müdaxilə üçün bir göstəriş hesab olunur. Bəzən hematomanın hüdudlarından əks olunan exosiqnalı qeydə almaq mümkün olur. Beyin əzilməsi zamanı, ödem səbəbindən yaranan yerdəyişmə, adətən daha kiçik ölçülü (3 mm-dən az) və 1-2 sutka ərzində geriyə inkişafa meylli olur.\nŞəkil 1. ExoEQ normal halda (solda) və beyindaxili şiş zamanı (sağda).\nD – sağ gicgahda sensorun yerləşməsi zamanı Exo EQ; S – sol gicgahda: 1 - ilkin kompleks, 2 – M -exo, 3 – yekun kompleks. Norma halda (solda) sağ və sol ExoEQ bir-birinə identikdir və müayinə zamanı M -exoya qədər olan məsafə sağ və sol tərəflərdə eynidir. Beyinin sağ yarımkürəsində şiş olduğu zaman (şəkilin sağ tərəfi), orta strukturların yerdəyişməsinə müvafiq olaraq, sağ tərəfdən müayinə ararakən (d) M - exo təsvirin açılışından daha uzaq, sol tərəfdən müayinə apararkən isə (s) daha yaxın yerləşir (N.N. Yaxno, D.R. Ştulman və əməkdaşları).\nMəhdud meninqoensefaliitlərdə də M –exonun yerdəyişməsi müşahidə olunur ki, bu da beyin abseslərində maksimuma (12-14 mm) çatır. Sonuncu halda həmçinin, abses boşluğunun divarlarından siqnalların alınması da mümkündür.\nKəllədaxili qanaxmalarda M -exonun böyük və sabit yerdəyişməsi müşahidə edilir. Bu yerdəyişmə, beyin maddəsi ilə qanın sərhəddindən əks olunan əlavə çoxsaylı exosiqnallarla müştərək halda qeyd olunur. İşemik insultlarda yeryerdəyişmə, bir qayda olaraq, baş vermir və perifokal ödem halında isə o, cüzi olur və tez bir zamanda geriyə inkişaf edir.\nBaş beynin bir yarımkürəsində atrofik proseslər zamanı, onun həcminin azalması səbəbindən M- exonun yerdəyişməsi zədələnmiş tərəfə doğru yönəlmiş olur ki, bu da zədələnmənin onkoloji xarakterli olmadığını göstərir.\nExoEQ-nin bəzi xüsusiyyətləri daxili hidrosefaliyanın olmasını ehtimal etməyə əsas verir. Normada M -exo dar bir zirvə formasına malik olur. III mədəcik genişlənən zaman bəzən onun hər bir divarından ayrıca exo almaq olur. Bunun nəticəsində M - exo 2 dişciyə bölünür ki, onlar da bir-birindən mədəciyin divarları arasındakı məsafəyə uyğun məsafədə yerləşmiş olur.\nHidrosefaliyanın əlaməti olaraq, M –exonun dişciklərinin bir-birindən 7-8 mm məsafədə aralanması hesab edilir. Daxili hidrosefaliyanın digər bir meyarı, çoxsaylı əlavə yüksək amplitudlu exosiqnalların meydana çıxmasıdır. Lakin, hidrosefaliyanın qeyd olunan əlamətlərinin qiymətləndirilməsində, onların müəyən dərəcədə subyektiv xarakter daşımasını nəzərdən qaçırmaq lazım deyil. Hidrosefaliyanın diaqnostikasında ExoEQ-nin məlumatları ilə KT və MRT müayinələrindən əldə olunan məlumatların üst-üstə düşmə tezliyi kifayət etmir ki, ExoEQ-nin məlumatları tam şəkildə etibarlı hesab edilsin.\nExoEQ həmçinin, anevrizmalar və damar malformasiyalarından gələn exosiqnalları da qeydə almağa imkan verir.\nSubaraxnoidal qanaxma hallarında, yerli klinik məlumatların olmaması zamanı ExoEQ-nin məlumatları, angioqrafiya müayinəsini aparmaq məqsədilə kontrast maddənin yeridilməsi üçün optimal tərəfi seçməyə kömək edir.\nLateral exosiqnalların müəyyənləşdirilməsinin çətinliyi, diaqnostika prosesində onların yalnız köməkçi əhəmiyyət daşımasına səbəb olur. ExoEQ müayinəsində əsas və etibarlı diaqnostik meyar, M – exonun vəziyyətinə əsasən orta strukturların yerdəyişməsinin müəyyən edilməsidir. Ucuzluq, sadəlik, müayinənin sürətlə aparılması, hər hansı bir məhdudiyyətin və ya əks-göstərişlərin olmaması və istənilən şəraitdə müayinə aparmağa imkan verən cihazların portativliyi, kəllədaxili həcmli zədələnmələrin fövqəladə diaqnostikasında exoensefaloqrafiyanın yerini müəyyənləşdirir (L.R. Zenkov, 1991).


Sumqayıtda pasiyent həkimi ittiham edir: “Həkim mənə xərcəngsən deyib, bütün qadınlığımı əlimdən aldı” | SUMQAYITXEBER.COM\nSUMQAYITXEBER.COM > HADİSƏ > Sumqayıtda pasiyent həkimi ittiham edir: “Həkim mənə xərcəngsən deyib, bütün qadınlığımı əlimdən aldı”\nSumqayıtda pasiyent həkimi ittiham edir: “Həkim mənə xərcəngsən deyib, bütün qadınlığımı əlimdən aldı”\nMüəllif: sumqayitxeber.com • Tarix: 12 İyul 2016 • Baxış sayı: 1,947 dəfə • Şərh yoxdur\n“Həkim mənə xərcəngsən deyib, bütün qadınlığımı əlimdən aldı”. Bunu ANS PRESS-ə şikayətçi Sevinc Mirzəyeva deyib.\nO, Sumqayıtda yerləşən özəl klinikaların birində həkim Şaban Əhmədov tərəfindən ona səhv diaqnoz qoyulduğunu və buna görə onun yumurtalıqlarının və uşaqlığının çıxarıldığını bildirir. Xəstənin sözlərinə görə, əməliyyat iki il öncə olsa, o, bu yaxınlarda həkim tərəfindən aldanıldığını başa düşüb.\n“Bu yaxınlarda həmin klinikada burun əməliyyatı keçirmişəm. Əməliyyatdan sonra burnumda qanama var idi. Həkimə dedim ki, məndə xərcəng xəstəliyi olub, onunla bağlı ola bilərmi bu qanama? Həkim isə mənə: “Qızım, nə danışırsan, sənin bütün analizlərin mənim əlimdədir, səndə heç vaxt xərcəng olmayıb”, – dedi. Daha sonra Türkiyə və İrana getdim, orada da eyni sözləri dedilər mənə”, – deyə Sevinc Mirzəyeva bildirdi.\n“İndi gedirəm həmin xəstəxanaya baş həkim mənimlə kobud danışır. Deyirlər, biz bilirik nə etmişik. Amma halbu ki, əməliyyata salınarkən mənə orqanlarımın çıxarılacağını heç kim nə deməmişdi, nə də mən hər hansı bir sənədə qol çəkməmişəm. İndi deyirəm, heç olmasa, mənim pulumu qaytarın, gedim xarici ölkədə yenidən orqanlarımı bərpa edim. Pulumu da vermirlər”.\nXanım deyir ki, klinika ona uzun müddət epikriz verməkdən boyun qaçırıb: “Ancaq 7 aydan sonra mənə epikrizi verdilər”. Ona epikrizlə birlikdə Səhiyyə Nazirliyinin Məhkəmə Tibbi Ekspertiza və Patoloji Anatomiya Birliyindən arayış da verilib.\nQadına qoyulan diaqnoz\nQadının analıq arzusu gözündə qoyan həkim Şaban Əhmədov isə Sevincə “papilar kistoma” diaqnozunun qoyulduğunu və bunun əsasında onun əməliyyat olunduğunu bildirdi. “Qadın xəstəxanamıza gələndə pis vəziyyətdə idi. Mən 3 ginekoloqla məsləhətləşib bu əməliyyatı etmişəm. Onun bütün orqanları götürülməsə idi, gələcəkdə həmin orqanlarda xərcəng yaranacaqdı”.\nMəsələni daha dəqiq araşdırmaq üçün bir neçə ginekoloqa da sənədi göstərdik və münasibət aldıq. Ginekoloqlar belə halda əməliyyatın vacib olduğunu, lakin uşaqlıq və sağ yumurtalığın saxlanılmasını deyirlər. Hətta, bir yumurtalıqla qadının hamilə qala biləcəyini də vurğuladılar.\nSəhiyyə Nazirliyindən isə bildirdilər ki, əgər qadın onlara həqiqətən müraciət edibsə, lazımı şöbə məsələni araşdıracaq və kimin haqlı, kimin haqsız olduğu üzə çıxandan sonra bununla bağlı müvafiq tədbir görüləcək.\nSumqayıtda iş axtaranların nəzərinə – ELAN - 55,676 baxış


Avtomobil elanlar və xəbərlər saytı » Tyuninq edilmiş yeni 518 a.g. Volkswagen Golf R500 Tyuninq edilmiş yeni 518 a.g. Volkswagen Golf R500 – Avtomobil elanlar və xəbərlər saytı\nTyuninq edilmiş yeni 518 a.g. Volkswagen Golf R500\nTeqlər: Volkswagen GolfVolkswagen Golf R500\nOettinger tyuninq şirkəti özlərinin yeni "Volkswagen Golf R500" modelinin təqdimatını həyata keçirtdilər.\n"Super idman avtomobili" kimi təqdim edilən bu avtomobil Golf R modeli əsasında hazırlanıb və aqressiv kuzaya və üzəri "Dunlop Sport Maxx" şinləri ilə örtülmüş 20-dyumluq ATS tökmə diskləri ilə təchiz edilmişdir.\nİdman tipli dizayn avtomobilin salonunda da, davam edir. Beləki, bura dəri Alkantar oturacaqlar, alkantar işləməli və yenilənmiş alətlər paneli daxildir. Bu modeldə həmçinin, yeni ötürücü qolu və narıncı rəngli işləmələr görmək olar.\nƏn çox dəyişikliyə isə avtomobilin mühərriki uğrayıb. Bura 2.5-litrlik 5-silindirli modifikasiya edilmiş TFSI mühərriki daxil edilib. Həmçinin, yeni yanacaq bakı, porşenlər və təkmilləşdirilmiş ECU sistemi ilə təchiz edilib. Avtomobilin havalandırma sistemi və qazboğucu sistemi təkmilləşdirilib. Bütün bu yeniliklər sayəsində avtomobil 518 a.g. sahib olub.\nBelə gücə sahib olan R500, 100 km/saat sürətini cəmi 3.4 saniyə ərzində tamamlayır. Bu zaman elektriklə tənzimlənən maksimal sürət 300 km/saat təşkil edir.\nƏgər, sürət həvəskarları üçün bu kifayət deyilsə, o zaman, şirkət 650 a.g. və 700 a.g. sahib olacaq digər versiya üzərində çalışırlar.\nR500 modeli məhdud sayda satışa çıxarılacağı gözlənilir. Qiymətə gəldikdə isə, qiymət 150.000 avro civarında müəyyən edilib.


RəŞİd bəy və SƏADƏt xanim ismayıl bəy Qutqaşınlının eyni adlı hekayəsi əsasında İ Ş t I r a k ç ilar\nRƏŞİD BƏY VƏ SƏADƏT XANIM\nİsmayıl bəy Qutqaşınlının eyni adlı hekayəsi əsasında\nİ Ş T İ R A K Ç I L A R :\nRƏŞİD BƏY - gənc, yaraşıqlı ,igid bir oğlan.\nSƏADƏT XANIM –gənc və gözəl bir qız.\nƏZİZ - Rəşid bəyin dostu.\nŞAMAH - Səadət xanımın dayəsi.\nYaşıllığa, gül-çiçəyə bürünmüş, ucu-bucağı gö-\nrünməyən gözəl bir bağ. Sağ tərəfdə taxtadan\ndüzəldilmiş söhbət köşkü. Sol tərəfdə bağban\nSəadət və Şamah gəzişə-gəzişə köşkə yaxınlaşır.\nSəadət pəjmürdə halda köks ötürərək skamyaya çökür. Şamah da yanpörtü halda onun yanından oturur.\n- Özün adlı-sanlı bir bəyin yeganə qızı olasan, on səkkiz yaşın ola, gözəllikdə mələk-\nlər səninlə bəhsə girə, di gəl, həmişə bikef gəzəsən, bu dünyada heç nədən zövq ala bilməyəsən... Heç başa düşə bilmirəm səni.\n- Eh, Şamah, Şamah... Qəlbin məsudluğu üçün bunlar o qədər də vacib şərtlər deyil.\n- Bilirəm... Etiraf etmək istəməsən də, qəlbin sevgi həsrətilə alovlanır. Sevgisiz həyat\nbədbəxtlik, qəm-qüssə deməkdir.\n- (Xəfifcə gülümsəyir.) Nəhayət ki... anladın.\nŞamah - (O da gülümsünür) Tələsmə. Eşitmişəm lap bu yaxınlarda sərvəti, nəcabətilə məşhur\nolan Əsgərağa sənə elçi göndərəcək . Nə istəyirsən, eşidən-bilən elə indidən bu\nizdivaca həsəd aparır.\nsəadət - Ah, əziz dayəm Şamah...Məsələ də elə bundadır də. Güman edirsən ki, belə bir evlilik\nməni xoşbəxt edəcək?.. Mən onun xasiyyətinə bələd deyiləm. Bəlkə o heç məni sevmir. Ah, belə bir uşağa ərə getməkdənsə daim anamın və sənin yanında qalmağı mən nə qədər xoş bir səadət hesab edərdim...\nƏsgərağanın ata-anası öz oğullarını evləndirmək istəyirlər, lakin fikirləşmirlər ki, bu işdə iki şəxsin bədbəxtliyinə səbəb olurlar. Biri öz oğulları, biri də gələcək gəlinləri... Bəli, əzizim, kədərimin, qəmimin əsas səbəbi əsluində budur.\nşamah - (təəcüblə) Nədi, sən Kazım xanın oğlundan imtina etmək istəyirsən? Bu günlərdə\nonlar elçilərini göndərəcəklər. O tərəf, bu tərəf bu toya təmtəraqla hazırlaşır... Sən\nnə etmək istədiyini heç başa düşürsənmi?.\nsəadət - Bilmirəm, bilmirəm... Lap başımı itirmişəm...\nElə bu an bağın dərinliklərindən ecazkar bir oxuma səsi eşidiılır. Kimsə sanki çox yanıqlı səslə uzaqlarda\nqalmış sevgilisinə qəlbinin fəryadlarını çatdırmaq istəyir.\nAllah, yenə bu səs?.. Bu yanıqlı oxuma?.. Dəli oluram bu avazdan, bu sözlərdən.\nKimdir, kimdir axı belə hüzn dolu səslə oxuyan?.. Nə oldu, Şamah, bir şey öyrənə bilmədinmi?\nşamah - Bağın hər yerinə getdim, ən uzaq künclərinə uşaq göndərdim , möcüzədi, bir\nkimsəyə rast gəlmədik. Elə bil bağ sehrlənib, hərdən beləcə oxuyur öz-özünə.\nsəadət - Təzə bağbanlardan soruşaydın. Bəlkə onlar görüblər bağda kimisə.\nŞAMAH - Axı kim ürək edib keçə bilər bu bağa? Bir də... bir şeyə şübhəli qalmışam, elə o təzə\nbağbanlar gələndən başladı bu oxuma. Ancaq inana bilmirəm ki, o qoca ilə yanındakı\nköməkçi oğlan oxuya bilsin belə.\nsəadət - Get, get yenə də uzaqdan xəlvəti bax onlara.\nŞamah gedir. Oxuma səsi davam edir. Səadət heyranlıqla, məftunluqla dinləyir. Sonra öz-özünə pıçıldayır: “İlahi, bu sehrkar səs bütün ruhumu yerindən oynadır, məni başqa bir aləmə, yeni bir dünyaya haraylayır.”\nSəhnənin solundan bağban koması işıqlanır. Əziz oturub. Yaşlı adam qiyafəsindəki Rəşid var-gəl edərək danışır.\nOn gün olur, düz on gün... Bu lənətə gəlmiş qoca paltarında, biğ-saqqalda, bu iyrənc\ndaxmada bağban rolu oynayıram. Nə var-nə var, bəlkə hərdən o mələksimanı görə\nbildim, bir məqam tapıb qəlbimi ona açdım. Di gəl onu görən kimi əl-qolum bağlanır,\ndilim-ağzım tutulur. Bu gedişlə biz düz bir il də keçsə heç nə edə bilməyəcəyik. Sərsəm-\nsərsəm mahnı oxumaqdan başqa... Ah, müsəlmançılığın bu adəti olmayaydı da... Sevgili-\nlər belə toy gününə qədər bir-birinin üzünü görə bilməz... Eh səni...\n- Sevimli dostum, səndən ötrü lap dünyanın o başına da getməyə hazıram, lakin evdən-\ngəlib günlərlə burda lövbər salmağımız heç ürəyimcə deyil. Birincisi, ona\ngörə ki, Səadətin anası Tutu xanım qızını var-dövləti başından aşan Kazım xanın oğluna\nvermək niyyətilə sənin elçilərini geri qaytardı. Baxmayaraq ki, onların evində həmişə sənin barəndə yaxşı rəy dolaşıb. Tutu xanımın sərvəti və rütbəni sənin alicənablığından üstün tutması atanın təhqirinə səbəb oldu və sənə bir daha bu qızın adını çəkməyi qadağan etdilər. Sən isə gizlincə qaçıb gəldin bura, məni də özünə yoldaş etdin.\nRəşid - Mənim vəfalı dostum Əziz...\nYadındadı, bir neçə ay öncə quldurların əlindən xilas etdiyi-\nmiz Mərdan adında oğlan? Onlarda qonaq qaldığımız gecə? Mərdanın anasının, bacısının,\nən əsas da arvadının bizə göstərdiyi hörmət, mehribanlıq? Nədənsə son günlər tez-tez yadıma düşür Mərdanla arvadının bir-birlərinə bəslədikləri qayğı, nəzakət, səmimiyyət... Və özümün nə qədər yalqız, tək olduğumu hiss edirəm, qeyri-iradi halda qəm-qüssəyə qapılıram...\nƏZİZ -Hə, qısası, sənə evlənmək lazımdı, səni ürəkdən sevən, nazını çəkən, qayğına qalan\nhəyat yoldaşı lazımdı.\nrəşıd - Hə, düz tapmısan.\nElə bir yoldaş ki, Mərdanın arvadı kimi yorğun və dalğın hallarımda,\ntəhlükəli zamanlarda mənə təsəlli versin.\nəziz - Bəli, bu fikir çoxdandı mənim də başımda dolaşır, sənə evlənmək lazımdı...Gözəl bir əmiqı-\nzın var, uşaqlıqdan ata-anası tərəfindən sənə deyikli olduğunu söyləyirlər. Sənə görə neçə-\nneçə elçini geri qaytarıblar.\nrəşıd -Ah Əziz... mən o gözəl əmiqızımı təxti-səltənətdən məhrum etmək istəmirəm. Bir də ki,\nkim bilir, bəlkə gələcəkdə o, məni heç sevməyəcək. Bu deyikli məsələsi də müsəlmançı-\nlığın heç məni açan işi deyil.\nəziz -Yaxşı, bunu bildik, anladıq. Bəs qonşu bəyin qızına nə deyirsən? Yaxşıca sərvəti də var,\ngözəlliyi də öz yerində. Ata-ananın da yeganə övladı. Qızın da çoxdandı səndə gözü var.\nrəşıd - Bax, bu daha pis... Yeganə övlad şərt kəsib ki, mən gərək ata-anamı, rəiyyətimi atıb\nevində yaşamağı qəbul edəm. İndi sən özün de, mən tanımadığım,bilmədiyim bir qızdan ötrü candan əziz atamı, gözəl yurdumu, vəfalı rəiyyətimi atıb qonşu bəyə xidmət edə bilərəmmi?\nƏZİZ - Deməli Səadət xanımdan başqa adamın qalmır?..\nrəşıd - Bilmirəm, bəlkə də bu bir alının yazısıdır, tale qismətidir. Mən onu görən kimi hiss et-\ndim ki, qəlbimdə həmişə surətini yaşatdığım qız məhz budur. Gözəlliyi, rəhmdilliliyi,\nhamıya xeyirxahlıq etməyə çalışdığını eşidincə fikrim daha da qətiləşdi. Səadət yoxsulların və dilənçilərin\npənahıdır. Təsəvvür et ki, həftədə bir gün o malikanəsinin qapılarını açır, ətrafdakı dilənçiləri qəbul\nedir, onlarla hal-əhval tutur, ehtiyaclarını ödəyir, dərdi olanlara şəfqət, təsəlli verir. Mən də ilk dəfə onu yaxından görmək üçün dilənçi paltarı geyib getməmişdimmi?\nAncaq onun gözlərində elə bir nur parlayırdı ki, sanki gözlərim qamaşır, heç nə görə bilmirdim. Ürəyim\nşiddətlə döyünür , özümü itirərək yıxılmamaq üçün güclə dayanırdım ayaq üstə. O mənə deyəndə ki,\nmöhtərəm qoca, məndən nə xahiş edirsiniz, inan, dilimi tərpədib bir söz deyə bilmədim.\nƏZİZ - Ah, əziz dostum, sən əməlli-başlı vurulmusan ki... Allah sənə yar olsun, indi bəs\nnə etmək fikrindəsən?\nrəşıd - Bilmirəm... bilmirəm. Ürəyim məni nəyəsə arxayın edir. Bax onun üzüyü...\niçəriyə adı da yazılıb. Bağdan tapmışam. Bu təsadüfün özündə nəsə bir sirr var. Hər\nnecə olsa da onun qəlbini fəth etməyə, sevgisini qazanmağa çalışacağam.\nƏZİZ - Belə qocaman bir bağban rolu oynamaqlamı?\nrəşıd - Nə üşün qoca bağban rolu ilə? Niyə, mənim başqa silahım yoxmu?..\nRəşid oxumağa başlayır. Bu əvvəlki şəkildə eşitdiyimiz mahnıdır. Rəçidin bütün sevgisi, iztirabı, həsrəti bu mahnıdan süzülüb axır.\nAralıda Şamah görünür. Diqqətlə mahnı oxuyan “qoca bağbanı” izləyir. Sonra qaçıb gedir.\nYenə bağın sağ tərəfindəki söhbət köşkü. Səadət və Şamah yaxınlaşırlar. Səadət çox şən əhvaldadır. Əlində gül dəstəsi sanki rəqs edirmiş kimi danışa-danışa gəzişir. Şamah bir qədər qayğılı tərzdə onu dinləyir.\nSəadət - Sevimli Şamah, sənə çox-çox minnətdaram ki, bu gün məni şəhər meydanındakı gənc-\nlərin at çapmaq, qılınc-tüfəng oynatmaq, ox atmaq yarışına apardın. Meydanda bayram\npaltarı geyib gözəl atlar minmiş cavanlar bir-bir gəlib keçir, meydanın bir tərəfində qoca kişilər, bir tərə-\nfində üzləri ağ rübəndli qadınlar oturub. Bu zaman... o da qəşəng bir atın belində meydana daxil olur. Onun\nqızıl yəhər və üzəngisinin, əlvan paltarının parıltısı az qala günəşin işığna üstün gəlirdi. Göstərdiyi igidlik-\nlər, məharətli oyunlar hamını heyrətə gətirir, gurultulu alqışlar qoparırdı.\nŞAMAH - Sən elə bil sərxoş olmusan...\nSəadət - Ah, əzizim Şamah... Dəfələrlə mən onun barəsində xoş təriflər eşitmişdim. Eşitmişdim ki,\no, “mənəm-mənəm” deyən igidlərə qalib gəlməyi, bütün zəiflərə, ehtiyacı olanlara kömək etməyi sevir. Hətta alicənab kübar tərbiyəsi, qəhrəmanlıq dastanları oxuması, gözəl səsi barəsində də eşitmişdim. Lakin ilk dəfə idi ki, görürdüm özünü. Buna baxmayaraq məndə elə bir təsəvvür vardı ki, sanki çoxdan, lap uşaqlıqdan tanıyırdım onu. Çox mehriban, əziz, yaxın bir insan kimi... Ah, sevimli Şamah, mən çox istərdim ki, o gözəllikdə, o qoçaqlıqda bir qardaşım, yaxud bir sevgilim olsun. Ancaq təəsslər ki, bu daha heç zaman mümkün olmayacaq.\nAnam onun elçilərini geri qaytardı, Rəşid bəy qürurunu sindirib artıq heç vaxt mənə meyl etməz.\nŞAMAH - Belə fikirləri at başından, unutma ki, sabah Kazım xanın elçiləri gəlir. Sənin taleyin\nhəll olunur. Bir daha xam xəyallara qapılma.\n- Ah, əhvalım yenə pozuldu. Bütün xoş əhvalım alt-üst oldu, yenə kədərlər qara buludlar\nkimi aldı üstümü. Mən nə edəcəyəm, nə edəcəyəm? Əziz Şamah, sən denən mənə,\nsevmədiyim, yaxından tanımadığım, yalnız var-dövlətilə seçilən bir adamla ömrümü necə başa vuracağam?..\nNecə, necə? De necə?..\nElə bu an yenə bağın dərinliklərindən o sehrli oxuma səsi eşidilir.\nOh, yenə bu ecazkar səs?.. Kimdir, kimdir axı belə qüssə dolu üzüntüylə oxuyan? Doğrudanmı, sən bir şey\nöyrənə bilmədin? Anam deyir, bağ sehrlənib, müqəddəs bir dərviş gətirəcək, bağı paka çıxaracaq. O vaxtacan\nmənə bura gəlməyi qadağan edib. Ancaq mən burda üzüyümü itirmişəm. Onu axtarıb tapmaq bəhanəsilə bir\ntəhər qaçıb gəlirəm. Üzük isə tapılmır. Əvəzində bu səs, bu oxuma... İnan Şamah, bu səsdə qəlbimi yerindən\noynadan nəsə var. Bu səs elə-belə səs deyil. Bu səs sanki göylərdən gəlir, ilahi bir səsdir, taleyimin səsidir.\nNiyə susursan, Şamah?\nŞamah - Xanım, bağışla məni. Keçən dəfə gördüyümü sənə söyləmədim. Mahnı oxuyan bizim\ntəzə bağban imiş.\nSəadət - Qocası, yoxsa yanındakı cavan oğlan?\nŞamah - Qocanın özü.\nSəadət - Nə danışırsan? Bu yaşda da elə səs, elə ürək? Heç inanılası deyil. Bəs nə üçün bunu\nşamah - Fikirləşdim ki, birdən bağbana acığın tutar, onu qovarsan. Düzdü, onların burdan get-\nSəadət - Bilirəm niyə. Bağbanın köməkçisi deyəsən xoşuna gəlir. Bir-iki dəfə şirin-şirin söhbət\nedəndə görmüşəm sizi.\nŞamah bir söz demədən susur. Üzünü gizlətməyə çalışır.\nGörürsən, ürək seçən necə əzizdir. Qorxma, qovdurmaram onları. Gözəl oxuyur deyə\nbülbülü qəfəsə salırlar, açıb buraxmırlar. Get çağır gəlsinlər bura. Bilmək istəyirəm,\ngörəsən o qocanin dərdi nədir ki, elə yanıqlı oxuyur. Bəlkə nəyəsə ehtiyacı var, bir kömək lazımdı ona.\n(öz-özünə) Yox, mən yanılmamışam. Ürəyim məni aldatmayıb. Bu elə-belə oxumaq deyil. Bu səsdə, bu\nsözlərdə nəsə bir sirr var. Nə, nə ola bilər? Nə ola bilər görəsən?\nŞamah bağban və bağbanın köməkçisilə qayıdıb gəlir. “Bağban” baxışlarını Səadətin üzündən çəkmədən heyranlıqla, təlaşla uzun-uzadı baxır. Səadət də baxışlarını onun üzündən ayıra bilmir.\nSəadət - Möhtərəm qoca, sizi sevimli məşğuliyyətinizdən ayırdığım üçün, narahat etdiyim\nüçün məni bağışlayın. Qeyri-adi bir yanğı ilə oxumağınıza laqeyd qala bilmədim.\nNədir dərdiniz? Bəlkə mənim sizə bir köməyim dəydi...\n- Ey zavallıların ümidi, pənahı, mənim elə bir dərdim var ki, heç bir dil onu izhar\netməyə və bir kimsə ona əlac qılmağa qadir deyil.\n- Sizin dərdinizin davası mənim qüdrətim xaricində olmasa, mən onu sizdən əsirgəmərəm.\nƏgər sizin cəsur bir dilavərə ehtiyacıniz varsa, o zaman bütün zavallıların yavəri Rəşid\nbəyə müraciət etməyinizi məsləhət bilərdim. Onun ləyaqət və cəsarətinə heç bir şey çatmaz. Mən onu dünən\n- (Bir neçə an duruxub qalır, sonra birdən qondarma paltarını, bığ-saqqalını bir tərəfə\nataraq Səadətin qarşısında dizi üstə düşür.) Sizin bəhs etdiyiniz xoşbəxt Rəşid mənəm. Sizi\ngörmək və dinləmək məqsədilə paltarımı dəyişib bağınızda bağbanlıq edən mənəm. Ah və naləni bir cadugər\ntəranəsi edərək dərdli-dərdli oxuyan da mənəm. Nəhayət, sizi candan artıq sevən və sizə pərəstiş edən də mənəm.\nMənim xoşbəxtliyim və taleyim sizin əlinizdədir. Mən yalnız bağda itirdiyiniz bu üzüyə sahib olduğum\nüçün yaşayıram. Ah Səadət, mənim sevgimi rədd etməyin, mənə nifrət etməyin, məndən etinanızı əsirgəməyin... Bu üzüyü də məndən... ayırmayın. Siz onu mənim əlimdən alsanız o zaman mənim əllərim\nrəqibim Əcgərağanın qanına boyanacaqdır. O halda Kazım xan oğlunun intiqamını almaq üçün bütün\nqoşununu atamın kiçik məmləkətinə yeridəcək. Atam isə mənim sizə bəslədiyim eşqin yolunda öz mülkünü,\nməni və bütün yavərlərini itirəcəkdir. Indi, Səadət, mənə bir cavab verin, taleyimin müqəddəratını həll edin.\nSəadət özünü itirmiş halda yıxılmamaq üçün sanki havadan yapışır. Bir müddət özünə gələ bilmir. Sonra astadan pıçıldayır.\n- (sanki öz-özünə) İlahi... Bu röyadırmı mən görürəm... Oyatma məni bu röyadan...\nHəyatda doğrudan da möcüzə olurmuş... İlahi, uzaqlaşdırma məni bu möcüzədən...\nRəşid - Nə üçün susub qalırsınız? Dediklərimə rəğmən bir söz söyləməyəcəksiniz?\nRəşid bəy... mən də səni çoxdan... çoxdan sevirəm... (Qollarını uzadıb onun boynundan\nSevgililər böyük bir mutluluq, məsudluq içində bir-birini bərk-bərk qucaqlayaraq yerindəcə fırlanırlar.\nBizim izdivacımıza razı deyillər... Ancaq biz taleyimizin\nhökmü ilə uzaq və sakit bir məmləkətə çəkilməliyik. Heç nəyə məhəl qoymadan\nevlənməliyik. Bu dünyaya biz bir-birimiz üçün gəlmişik. Görürsənmi, əzizim, nə çətinliklə tapışdıq. Daha\nayrılmağa, bir-birimizi itirməyə haqqımız yoxdur. Ulu yaradan buna görə bizi bağışlamaz...\n- Mən səni sevirəm, sevirəm, Rəşid bəy. Səninlə dünyanın harasına desən getməyə\nhazıram. Mən səninəm, əzizim. Üzüyüm də qalsın səndə. Lakin namusumun,\nşərəfimin ləkələnməməsi üçün, səni Allaha and verirəm, tez burdan çıx get, şəhərdə qal və məndən xəbər gözlə.\n- Gözləyəcəyəm. Gecə-gündüz, hər dəqiqə, hər an səndən xəbər gözləyəcəyəm. Allah\namanında. (Əzizlə aralanıb gedir.)\nSəadət skamyaya çöküb qalır. Gözlənilməz, qəfil hadisədən özünü itirmiş Şamah o üzə-bu üzə gəzişərək nə isə demək istəyir, ancaq bilmir sözü necə başlasın.\n- Ah Səadət... sən nə etdin? Heç bilirsənmi nə etdin? Ata-ananın razılığı olmadan,\nonların xeyir-dualarını gözləmədən naməlum bir şəxsə könül verdin. Indi de görüm,\nananın söz verdiyi oğlana biz nə cavab verəcəyik? Sabah elçilər gəlir...\n- Əzizim Şamah, mənim bu qədər şiddətlə çırpınan könlümü sən də bir yandan həyə-\ncana gətirmə. Mən Rəşidi ayaqlarıma döşənmiş görəndə ondan məhəbbətimi əsirgəyə bilərdimmi? Onun həssaslığı, gözəlliyi və cəsarətinin şöhrəti aləmə o qədər yayılıb ki, onu iki dəfə görməklə könlümdə bəslədiyim məhəbbəti gizlədə bilmədim. Mehriban Şamahım! Mənə yazığın gəlsin. Onu sevdiyimi söylədiyim üçün məni dərdə salma. Əksinə, aşıb-daşan sevgimin müqabilində onunla\nsoyuq davrandığıma, ürəyimi tamam açmamaqda məni günahlandır, danla. Ah... mənim həqiqi duyğularımı\nona izhar edəcək bir qüdrətə malik sözlər varmı?..\n- Sən göylərdə uçursan, Səadət, en aşağı. Təsəvvür elə, anan bu əhvalatı eşidəndə nə hala\ndüşəcək? Hələ bunu ona necə söyləyəcəksən?\n- Mənim sevimli dayəm, məni yerdən sən götürəcəksən. Hər şeyi ətraflı surətdə bir\nməktuba yazacağam. O məktubu anama oxuyacaqsan, mənim yerimə yalvarıb-yaxa-\ncaqsan, vəziyyəti başa salacaqsan. Razı gətirəcəksən anamı. Mütləq razı gətirəcəksən anamı. Və sonra da oturub fikirləşəcəksiniz, görək elçilərə nə demək olar, onları necə yola salmaq olar. Inan, ürəyim deyir,\nanam başa düşəcək mənim hərəkətimi və çətinliklə də olsa mənimlə razılaşacaq o, mütləq razılaşacaq.\nYoxsa... həmişəlik itirməli olacaq yeganə qızını...\nŞamah köks ötürüb susur.\nRəşid bağban komasında yır-yığış edir.\n- Ağa, mən sənin sadiq nökərinəm, hər tapşırığını yerinə yetirən yoldaşınam, dostunam.\nOdur ki, cəsarət edib deyirəm, sənin ondan ayrılmağın məsləhətdir. Yoxsa özünə və\nsevgilinə tükənməz əzablar, kiçik məmləkətimizə böyük bəla, atana dərin kədər bəxş etmiş olacaqsan. Atan\nbu işə razılıq verməyib, sənə xeyir-dua verməyib. Bu bəlalı bir sevdadır. Uzaq ol bu sevdadan.\n- Yox, sevimli Əziz! Mən onu elə bir duyğu ilə, ehtirasla sevirəm ki, uzaqlaşmağı ağlıma\nbelə gətirə bilmirəm. Onun xəyalı daim mənim gözümün önündədir. Iş o dərəcəyə ça-\ntıb ki, ondan başqa heç bir şey görmürəm. Bizim evlənməyimizə heç bir maneə yoxdur, çünki hər bir çətinlik\nbizim sevgimizi daha da artıracaq, cəsarətimizi iki qat çoxaldacaq və susuzluqdan yanan çiçəklər sulandıqda\ncanlandığı kimi o da yeni qüvvə, yeni təravət alacaq.\nAtam üşün, məmləkətimiz üçün də heç bir təhlükə görmürəm. Əgər Kazımxan qarşımıza bir düşmən kimi\nçıxsa, o zaman mən öz igidlərimizdən başqa məni ürəkdən sevən qonşularımızdan da böyük bir dəstə toplaram. Bütün Dağıstan ellərini dolaşıb hökmran xanlardan kömək istərəm. Ondan sonra əldə qılınc,\nürəkdə sevgi və intiqam atəşi öz qoşunumla rəqibimin qarşısına çıxaram. Bir neçə çarpışmadan sonra sən\nməni igid atlılarımla bir yerdə onun Ərəş sarayında görərsən... O ki qaldı atamın xeyir-duasına... nə tez unutdun, rədd cavabı ilə qayıtsa da atam Səadətdən ötrü elçi göndərməmişdimi? Bu elə onun razılığı demək deyilmi?\nAh, sevimli Əziz! Səadət və mən... bir-birimiz üçün gəlmişik bu dünyaya... Bizim taleyimiz bir-birinə o\nqədər möhkəm tellərlə bağlanıb ki, heç bir qüvvə onu qıra bilməz, dağıda bilməz...\n- Hər halda çətin olacaq işlər...\n- Nigaran olma... Mən daha burda qala bilmərəm. Gedim müəyyən hazırlıq işləri\ngörüm. Sən hələki burda qal. Səadətin dayəsilə əlaqə saxla. Sabah axşam qaran-\nlıqlaşandan sonra özümü yetirəcəyəm bura. Razılaşdıqmı?\nəziz -Razılaşdıq... razılaşdıq...\nBağban koması. Axşam çağıdır.\nƏziz və Şamah.\n- Oh, Səadət xanım boynuma elə bir ağır yük qoymuşdu ki, heç bilmirdim nə edim,\nnecə edim.Vəziyyəti Tutu xanıma başa salmaq, onu razılığa gətirmək o qədər də asan\ndeyildi. Ertədən də bacısı onun yanına gələrək elçilərin şəhərə daxil olduğunu demiş, gətirdikləri hədiyyələr, cehiz əşyaları barədə danışmışdı, xanımda tamamilə başqa bir əhval yaratmışdı. Qadın sevincindən heç bilmirdi nə etsin. Zarafat deyil, çox dəbdəbəli, təmtəraqlı bir elçilikdi bu. Başda Əsgərağanın əmisi olmaqla\ntəkcə elə iki yüz qiymətli libas geymiş atlı gəlirdi.\n- Xırda-xuruş nəsə almağa bazara getmişdim. Onda mən də gördüm bu dəstəni. Bü-\ntün dükancılar səs-küyə tərəf qaçırdı. Dəstənin başında iki nəfər gözəl geyinmiş atlı,\nyedəklərində qar kimi düm ağ cilovlu bəzəkli bir at gəlin üçün aparılırdı. Hər iki tərəfdən piyada həbəşi gə-\nlirdi. Arxada zurna-balaban çalınır, bir dəstə pəhləvan mil oynada-oynada gedirdi. Bunlardan sonra at boyda\niki qatıra qoşulmuş, qızıl-gümüşlə bəzədilmiş bir təxt-rəvan gəlirdi.\nşamah - Hələ\nçalğıçılar, xanəndələr, rəqs edən mütrüblər, çəngilər, üzləri rübəndlə qapanmış\nyengələr... Səadətin məktubundan tamam sarsılmışTutu xanım çıxılmaz vəziyyətə düşmüşdü. Yazıq bilmirdi nə etsin... Mən iki aşiqin bir-birinə bəslədiyi məhəbbətdən, onların necə görüşmələrindən,\ndaim bir yerdə yaşayacaqlarına and içdiklərindən müfəssəl danışdıqca biçarə qadın rəng alıb\nrəng verirdi. Sonra o, bacısıyla Səadətin otağına getdi. Səadət anasını görüncə özünü onun ayaqlarına döşədi.\nQızının çəkdiyi əzab, rənginin solgunluğu, təlaş içində çırpınması Tutu xanımı yola gətirməyə səbəb oldu.\nMəhəbbət ananın yeganə qızına qarşı oyanmış qəzəbinə, hiddətinə qalib gəldi. Axırda Tutu xanım qızını\nbağrına basıb var qüvvəsilə toyun pozulmasına çalışacağına söz verdi.\nəziz - Deyəsən gələnlər bu barədə nəsə eşidiblər.\nşamah - Səadətin xalasından şübhələnirəm\n. Mən məktubu gətirəndə o, bacısının yanında\nidi. Səadətin məşhur xana ərə getmək istədiyini deyirdi, bacısını danlıyırdı ki, birdən o başqa fikrə düşə bilər.\n-Bu qadın işləri korlaya bilər.\n- Səadətin keşiyini artırıb. Əsgər xanın adamlarına da ayıq-sayıq olmağı tapşıpıb. Bir\nsözlə, işlər müşkülə düşüb. Tutu xanım qonaqlarından bir günlük möhlət istəyib.\nBirisi gün məsələ həll edilməlidir. Bu gecə son gecədir. Səhərə qədər yatmayıb gözləyin. Bir fürsət tapıb\nqaçıb gələcəyik bura. Rəşid bəy tam hazır olmalıdır. Səadət məktub yazıb qoyacaq. Onlar duyuq düşənəcən,\nməktubu oxuyanacan biz burdan çox-çox uzaqlarda olmalıyıq. (Getdikcə güclənən külək səsinə diqqət\nkəsilir.) Hava pozulur. Allah eləyə, gecə yarısından sonra tufan başlaya. Keşikçilər belə havada daha heç nə olmaz deyə yıxılıb yatarlar... Daha mən qaçım gedim... (Aralanmaq istəyir.)\n- Şamah... dayan...\n- Nədir?.. (Ayaq saxlayıb mənalı-mənalı baxır.)\n- Heç... sonra... sonra...\nHərdən şimşək çaxır. Bərkdən göy guruldayır. Qaranlıqda həyəcənla ulayan külək, getdikcə güclənən yağış səsi eşidilir.\nBağban koması. Əziz şam işığında narahat-narahat gəzişir. Tez-tez pəncərədən boylanır. Arada ayaq saxlayaraq nəyəsə qulaq kəsilir.\n- Allah, necə narahat gecədir... Yağış get-gedə şiddətlənir, külək də səngimək bilmir.\nƏsil tufandı. Şamah düz deyir, belə havada keşikçilər arxayınlaşıb başlarını atıb\nyatmış olacaqlar. Onların evdən çıxmalarına yaxşıca şərait yaranacaq. Ancaq... Rəşid gəlib çıxmır. Harda\nləngidi görəsən? Bu vaxtacan gəlməliydi axı. Bəlkə tufandı deyə heç gəlməyəcək. Səadət də bir təhər evdən çıxmış olsa necə olacaq bəs? Bilmirəm... bilmirəm... Lap başımı itirmişəm. Gecə keçir. Saat neçə olar görə-\nsən? Belə tufanda da havadan bir şey anlamaq olmur. Hər halda gecə yarıdan keçmiş olar. Hardasan, ay\nRəşid bəy? Bu yağış, bu tufan sənin üçün qopub bəlkə də, bir daha çətin ki belə fürsət ələ düşər...\nTaqqıltı eşidilir. Iri bir bürüncəyə bürünmüş Rəşid bəy içəri girir. “Off...” deyərək bürüncəyi kənara atıb yorğun halda taxta çökür.\n- Hə, Əziz, söylə görək, mən gedəndən nə xəbərlər var buralarda?\n- Xəbər çoxdur, sonra danışaram. Indi vaxt itirməyək. Bir azdan Səadət Şamahla\nburda olacaq. Səhər açılanacan biz burdan uzaqlaşıb getməliyik. Sən harda qalmışdın\nbəs? Nigarançılıqdan heç bilmirdim nə edim...\n- Eh... Əziz, Əziz, burdan gedəndən o qədər işlər görmüşəm ki. Zarafat deyil, həyatımın\nbəlkə də ən nəhəng, ən möhtəşəm hadisəsi ərəfəsindəyəm. Hər şeyi dəqiqliklə ölçüb\nbiçmək, mühüm tədbirlər görmək lazımdır axı.\n- Çətin olacaq işlər...\n- (Söz azdıraraq.) Görmürsən necə yağır?\n- Əziz, sən məndən nəsə gizlətmək istəyirsən?\n- Yox... sadəcə havanı nəzərdə tuturam.\n- Bundan da betər tufan olsa mənim üçün qorxulu deyil. Qaldı ki, nəyəsə işarə vurmaq\nistəyirsənsə bu barədə də narahat olmağına dəyməz. Bütün tədbirləri görmüşəm. At-\nlar hazırdır. Darvaza ağzındakı quraqlıqda gözləyir. Gedəcəyimiz yeri də dəqiqləşdirmişəm. Tikanlı kəndinə.\n- Təsadüfən Mərdanla rastlaşdım. Mərdan yadındamı? Doğrudan da yaxşılığı unudan\noğlan deyilmiş. Onların kəndi ucqar, dalda bir yerdir. Ev şəraitləri də imkan verir ki,\nbir neçə gün orda gizlənək. Sonra gedib əhvalatı atama xəbər verəcəyəm.\n- Əgər... əgər... birdən Kazım xan adamlarıyla hücum çəksə, necə olacaq bəs?\n- O məsələni də fikirləşib həll etmişəm. Sənə dediyim qaydaya ehtiyac qalmır daha.\nHeç bir silahlı toplamıram, güllə atılmır, qan tökülmür.\n- Kazım xan da səni bağışlayır eləcə, hə?\n- Kazım xanın başqa əlacı qalmayacaq axı. Sənə dedim ki, belə gec gəlməkdə yatıb\nqalmamışdım. Bütün məsələləri yoluna qoymmuşam. Indi mən sənə bir sirr açsam,\ninanarsanmı? Əsgərağanı gecəynən oğurlayıb elə etibarlı adamların yanında gizlətmişəm ki, nə qədər axtarsalar da tapa bilməzlər.\n- Əsgərağa bizim nəyimizə lazımdır?\n- Böyük bir savaşın, qırğının qarşısını almaq üçün bizə Əsgərağa lazımdır. Səni\ngöndərirəm elşi kimi Kazım xanın yanına. Deyirsən, oğlun girov götürülüb. Əgər\nonun sağ-salamat qayıtmasını istəyirsənsə silahlı adamlarını geri çəkib gedirsən. Yox, əgər bircə nəfərə\nqarşı silah qaldırsanız silaha hədəf ikinci adam Əsgərağa olacaq. Başa düşdünmü hər şeyi?\n- (Arxayınlaşaraq gülümsəyir.) Afərin, afərin mənim ağam. Doğrudan da hər şeyi yaxşı\nElə bu vaxt hənirti eşidilir.\nSəadətin səsi get-gedə yaxınlaşır.\n- Ah, əziz dayəm, gör nə yaman günlərə qaldım. Mənim başımda nə bəlalar varmış.\nNə çıxılmaz bir çətinliyə düşdüm. Mən sabah Əsgərağanın elşiləri gətirdiyi cehizi\nqəbul edib, onun əmisinə qoşulub getməyə məcburam. Yox, yox... Rəşid bəyə vəfasızlıq\ngöstərməkdənsə, ona verdiyim sözdən dönməkdənsə mənə ölüm daha yaxşıdır...\nRəşid “Ey mənim ruhum!” deyərək lap yaxından eşidilən səsin önünə qaçır və qaranlıqda gözdən itir. Və bir neçə an sonra Səadət və Şamah komaya daxil olur.\n- Yağış bizim üçün yağır, dostlar, vaxt itirmədən yola çıxmaq lazımdır. Belə tufanda\ndalımızca düşən də olmaz.\n- Mənim əziz Səadətim. Taleyin ən dönümlü anı gəlib yetişdi. Gecənin bu çağında,\nbu yağışda, tufanda mənimlə yeni bir həyata doğru addımlamağa hazırsanmı?\n- Bu nə sözdü, Rəşid? Əgər bilsəydin bura gəlib çıxanacan necə əzablar, zülmlər\n- Sənsiz həyatın mənim üçün heç bir mənası yoxdur. Əgər başqa söz desəydin\nbu qılıncı gözünün qabağındaca sinəmə sancar, ürəyimin qanıyla ayaqlarını yuyardım.\nSəadət - Vaxt itirməyək, Rəşid. Ancaq bir şərtim var, Şamah da bizimlə getməlidir. Daha o\nburda qala bilməz.\n- (Sevincək halda Rəşidin yerinə dillənir.) Əlbəttə, əlbəttə, sabah onu alıb oturacaqlar,\nnecə qaçdı, hara qaçdı, bəs sən hardaydın.\n- Getdik, dostlar. Allah bizə yar olsun. Gecənin qaranlığını, sakitləşmək bilməyən\nbu tufanı dəf etməyə bizə qüvvə versin İlahi...\nRəşid və Səadət.\n- Ey mənim ruhum...\nSevimli Səadətim. Bir kəlmə sözümlə ana nəvazişindən,\nata qayğısından, ailə qucağından ayrılaraq gecənin qaranləğında, yağışda, tu-\nfanda mənimlə belə ağır, dözülməz yollar aşıb gəldiyini, bütün həyatını mənə etibar etdiyini dərindən du-\nyur və anlayıram.\n- Ah, əzizim Rəşid, ata-anamdan söz salma... onların adı gələndə o qədər məyus\noluram ki, az qala huşum başımdan çıxsın. O ki qaldı səninlə çəkdiyim əzab-\nəziyyətə, sıxıntılara, bu barədə narahat olma, bilsən, onlar mənim üçün nə qədər xoşdur... Səninlə bir yer-\ndə olmaq bütün çətinlikləri, dərdləri unutdurur, mənə başqa bir cür sevinc və fərəh verir.\n- Görək də Əziz nə xəbərlə gəlir.Ümidvaram ki, hər şey qaydasınca olacaq. Tez-\nliklə ata-ananla barışıq da edərik.\nElə bu an Əziz sevincək halda daxil olur.\n- Mənim ağam, mənim ağam, təbrik edirəm sizi! Görün necə bir cavab gətirmi-\nşəm! Baxın görək Kazım xan nə yazıb? (Məktubu uzadır.)\n- (Məktubu açıb oxuyur.) Adına və şəxsiyyətinə sayğılar bəslədiyim Rəşid bəy,\nSizin, Səadət xanımın, hətta öz oğlumun yanında da günahkar olduğumu bil-\ndirirəm. Çünki mən oğlumu özündən iki dəfə yaşlı bir qızla evləndirmək fikrinə düşmüşdüm. Heç düşünmə-\nmişdim ki, həmin qız bir başqasını sevir və həmin başqası tərəfindən sevilir. Öz düşünülməmiş hərəkətimə\ngörə üzr istəyirəm. Sizinlə barışıram. Göz dikdiyim yeganə oğlumdan, varisimdən məni məhrum etmək ix-\ntiyarında ikən, onu mənə qaytarmağı təklif etdiyinizə görə Sizə minnətdarlığımı bildirirəm. Kazım xan.\nÇox sağ ol, Əziz, belə bir məktub gətirdiyin üçün. Mən inanırdım ki, Kazım xanın cava-\nbı ancaq belə ola bilər. Gedim atamı muştuluqlayım. O bir daha öz xeyir-duasını vermişdi, ancaq bu məsə-\nləyə görə çox nigaran idi. Daha toya başlaya bilərik.\n- (Xoş əhvalla daxil olur.) Mən də təbrik edirəm sizi! Bir xeyir xəbər də məndən.\nKazım xan bir məktub da Səadət xanımın ata-anasına göndərib, onlardan da üzr-xaqlıq\n- Ay Şamah, hardandı səndə belə gözəl xəbər?\nşamah - Şamah bilməyən işə qurd düşər.\n- (Süni bir şəkildə məyus görkəm alır.) Bütün qaranlıqlar arxada qaldı, hər şey aşkarlandı, ay-\ndınlaşdı, yalnız... yalnız...\n- ( Gülümsəyir.) Yalnız nə, ay Əziz?\nƏziz guya utanırmış kimi başını yerə dikir. Şamah da üzünü yana çevirib başını yerə dikir.\nHə, niyə susursunuz? Ay sizi... Narahat olmayın... Toy toya qatışacaq. Başqa nə cür olabilər ki? Xoşbəxtliyə qovuşmaq ürəkdən sevənlərin, həqiqi aşiqlərin əsil haqqıdır... Getdik.\nÖndə Səadətlə Rəşid, arxalarinca Əziz və Şamah yavaş-yavaş səhnədən gedir.


Maliyyə və mühasibat uçotunda robototexnika - MSN ROBOT\nMSN ROBOT > Blog > Məqalələr > Maliyyə və mühasibat uçotunda robototexnika\nMaliyyə və mühasibat uçotunda robototexnika\nRobototexnika — texnologiya ilə bağlı bir sahə olaraq, robotoları, onların dizayn edilməsini, qurulmasını, idarə edilməsi metodlarını, informasiya emalı üçün yaradılan kompüter sistemlərini öyrənir.\nRobototexnika — texnologiya ilə bağlı bir sahə olaraq, robotoları, onların dizayn edilməsini, qurulmasını, idarə edilməsi metodlarını, informasiya emalı üçün yaradılan kompüter sistemlərini öyrənir. Dünyanın bir çox ölkələrində bu elm sahəsinin inkişafına böyük dəstək vardır. Bu sahənin inkişafı öz növbəsində, sənayenin avtomatlaşdırılmasının sürətli inkişafına təsir göstərir. Çünki bu texnologiyalar sənayedə insan faktorunun gücünü azaltmağa kömək edir.\nBu texnologiyaya maraq ən qədim zamanlardan mövcuddur. Çünki insanlar özləri yox, öz yerlərinə başqalarını işlətmək istəmişlər. Bu problem başlanğıcda qul əməyindən istifadə ilə həll olunsa da son bir neçə yüz ildə robotlar və digər avtomatlaşdırılmış sistemlər onların yerini almışdır. Bu sahəyə marağın ən qədim zamanlardan olmasına baxmayaraq, robototexnikanın araşdırılmasına və bir elm kimi öyrənilməsinə 20-ci əsrdən başlanmışdır. Günümüzdə robototexnika elmi bir çox sənaye, məişət və sosial problemlərin həlli üçün istifadə edilir.\nRobotik Mühasibatlığın Əsas Faydaları Nələrdir?\nRobotlaşdırılmış mühasibat uçotu həm mühasibat, həm də maliyyə işlərini həyata keçirir. Bir çox böyük şirkətlərdə insanların uğursuz işlərini, həll yolu tapa bilmədikləri prosesləri robotlar həyata keçirir.\nƏsas üstünlüklərə dövriyyə müddətləri, sadələşdirilmiş iş axınları, artan dəqiqlik və azaldılmış əmək xərcləridir. Qeyd etmək lazım olan digər üstünlükləri də bunlardır: daha az xərc, daha çox gəlir.\nRobotik proseslərin avtomatlaşdırılması biznesə daha az səhvlə əməliyyatları sürətləndirməyə imkan verir. Təkrarlanan tapşırıqların avtomatlaşdırılması biznes üçün lazımsız xərcləri aradan qaldırır.\nQeyri-invaziv inteqrasiya. Robot mühasibat uçotu maliyyə sahəsində qeyri-invaziv olan yeni texnologiyalardan biridir. O, cari infrastrukturla birlikdə qatlanır və biznes proseslərini asanlaşdırır. İş axınlarını fərdiləşdirmək imkanı RPA-nın mühasibat və ya maliyyənin bir hissəsinə maneə olmadığını bildirir. O, çoxlu istifadə hallarına tətbiq oluna bilər, məsələn:\nKreditor və ya debitor borcları;\nXərclərin idarə edilməsi;\nMaliyyə planlaşdırması və təhlili.\n24/7 Sıfır Səhvlə iş. Robot mühasibat uçotu fasiləsiz, gecə-gündüz işləyir. İş saatı ilə bağlı heç bir məhdudiyyət yoxdur, çünki orada insanlar yoxdur. Proqramlar 24/7/365 işləyə bilər.\nDəyər Yaratma. RPA layihəsi məlumatların daxil edilməsi və ya faktura emalı kimi əl işlərini öz üzərinə götürdükdə işçilər yüksək dəyərli işi əhatə etməkdə sərbəstdirlər. Güman etməsəniz də, robotlar əslində insanları daha xoşbəxt və işdən daha çox məmnun edə bilər.\nAsan Quraşdırma. RPA texnologiyası bir həftədən az müddətdə quraşdırıla bilər. Bununla belə, mühasibatlıq şöbəsində bunun ən yaxşı harada işləyəcəyini müəyyən etmək üçün əvvəlcə araşdırma aparmalısınız.\nRobotik Mühasibat Necə İstifadə Edilir?\nİstənilən iş növü robotlaşdırılmış mühasibat alətlərindən yararlana bilər. Bu gün onlardan necə istifadə olunur:\nDövlət mühasibatlığı. İctimai mühasibat firmaları RPA-nı sevir, xüsusən də vergilər, məsləhət və zəmanət xidmətlərinə gəldikdə, vergi fəaliyyətlərinin əhəmiyyətli bir hissəsi (bəyannamələrin hazırlanması və vergi fərqləri kimi) RPA proqram robotları tərəfindən uğurla avtomatlaşdırılıb.\nUzlaşma və Analitik Tapşırıqlar. Gəlirləri yoxlayarkən RPA müştərinin fayl köçürmə protokolu (FTP) saytına daxil olaraq, sınaq balansı, cari və keçmiş satışlar üzrə maliyyə hesabatları daxil olmaqla, müvafiq audit məlumatlarını əldə etmək üçün auditorlara kömək edə bilər.\nRPA daha sonra siyahı üzrə ümumi satışı hesablayacaq və bunu sınaq balansı ilə müqayisə edəcək. Məbləğlərin uzlaşdırılmasını fərz etsək, sistem sonradan cari və əvvəlki il üzrə ümumi gəlirin əhəmiyyətli dərəcədə fərqli olub-olmadığını müəyyən edəcək. Məbləğ əhəmiyyətlilik həddini keçərsə, dərhal xəbərdarlıq göndəriləcək.\nSonda, Texnologiya üzrə müasir maliyyə funksiyaları. İndi o, hətta ən sadə proseslərin əsasını və özəyini təşkil edir. Bununla belə, bu, çox ehtiyac duyulan bir fürsətdir, çünki böyük verilənlər insanların hər şeyi idarə etməsini qeyri-mümkün edir. Ona görə də robot texnologiyasına indiki dövrdə çox ehtiyac yaranmışdır.\nƏvvəlki məqalə Robototexnika Bazarı\nNövbəti məqalə Yerli Robotlar


İtaliyanın baş nazirini kim öldürtmüşdü? – TAM MƏXFİ - Azinforum.az İnformasiya Portalı\nAna səhifə / Siyasət / İtaliyanın baş nazirini kim öldürtmüşdü? – TAM MƏXFİ\nİtaliyanın baş nazirini kim öldürtmüşdü? – TAM MƏXFİ\nMaraqlıdır ki, sui-qəsdə uğradığı gün mərhum baş nazir Xristian Demokratlar və İtaliya Kommunist partiyası arasında ittifaqla bağlı vacib siyasi müzakirələrə qatılmalı idi. Bəzi iddialara görə, elə məhz bu səbəbdən də ABŞ-ın xüsusi xidmət orqanları onu aradan götürmüşdü. Çünki həmin görüşə gedən baş nazirin cibində yeni hökumətdə təmsil olunacaq nazirlərin adları əks olunmuş siyahı da olub və ən əsası, həmin nazirlərin sırasına İtaliya Kommunist Partiyasından da siyasətçilər daxil edilmişdi. Elə ona görə də ABŞvəziyyətlə müdaxilə etmiş və Mərkəzi Kəşfiyyat İdarəsi İtaliya baş nazirinin ölümünə fətva vermişdi.\nQətlin ətrafında baş vermiş digər müəmmalı ölümlər də maraq doğurur. Baş nazirin məktublarının tədqiqat materialı kimi yaxından araşdıran iki şəxsdən biri – jandarm generalı Karlo Alberto kasslik mafiya üslubunda, silahlı hücumla müəmmalı şəkildə öldürülmüşdü. Baş nazirin öldürülməsini dərindən araşdıran Mina adlı jurnalist isə 1979-cu ildə Romada küçələrin birində güllələnmişdi.\nÜmumiyyətlə isə, mərhum baş nazirin konkret qatili, sifarişin hansı xüsusi xidmət orqanından gəlməsi kimi faktlar bu gün də açılmamış qalmaqdadır. (AzVision.az)\nÖncəki Kolumbiyadan Avropaya kokain göndərən Xəlilov tutuldu, Azərbaycana təhvil verildi\nNövbəti Ölkələrə simvol olan heyvanların mənası nədir? – MARAQI FAKTLAR


Azərbaycanın müdafiə naziri Türkiye Quru Qoşunları Qərargahının rəisinin rəhbərlik etdiyi nümayəndə heyəti ilə görüşüb - Poliqon.az\nAzərbaycanın müdafiə naziri Türkiye Quru Qoşunları Qərargahının rəisinin rəhbərlik etdiyi nümayəndə heyəti ilə görüşüb\n01 May 2015 05:26\nAprelin 30-da Azərbaycan Respublikasının Müdafiə naziri general-polkovnik Zakir Həsənov Azərbaycan-Türkiyə ikitərəfli əməkdaşlıq proqramına əsasən, Bakıda səfərdə olan Türkiyə Respublikası Silahlı Qüvvələri Quru Qoşunları Qərargahının rəisi, korpus generalı İhsan Uyarın rəhbərlik etdiyi nümayəndə heyəti ilə görüşüb.\nTürkiyə Silahlı Qüvvələrinin general və admirallarından ibarət nümayəndə heyətini salamlayan Müdafiə naziri ölkələrimiz arasında hərbi texniki, hərbi təhsil əməkdaşlığının dostluq və qardaşlıq münasibətləri üzərində qurulduğunu qeyd edib.\nMüxtəlif istiqamətlərə cavabdeh olan heyətin belə geniş tərkibdə, qarşılıqlı səfərləri və əlaqəli fəaliyyətlərinin əməkdaşlığımıza töhfə verməsi görüşdə xüsusi vurğulanıb.\nİşğal edilmiş torpaqlarımızın azad edilməsinin nəinki Azərbaycan, həmçinin region üçün də əhəmiyyətli olduğunu bildirən Müdafiə naziri xalqımızın işğal faktı ilə barışmayacağını bir daha bəyan edib.\nMüxtəlif qoşun növlərinin iştirakı ilə Azərbaycanda və sonra Türkiyədə keçirilən birgə təlimlərin vacibliyini vurğulayan Müdafiə naziri hərbi sahədə qazanılan uğurlara və dəstəyə görə hər iki dövlət başçısına minnətdarlığını ifadə edib.\n“Qardaş xalqlarımızın məqsədi regionda sülhə və əmin-amanlığa nail olmaq, bir-birimizə dəstək durmaqdır. Bizim sevincimiz, gücümüz və inkişafımız birliyimizdədir. Təhlükəsizliyimizin qarantı olan Silahlı Qüvvələrimiz daim əlaqələri gücləndirməklə ümumi düşmənimizə qarşı birgə fəaliyyət göstərməlidir”, – deyə general-polkovnik Z.Həsənov bildirib.\nQonaqlar Azərbaycana səfərdən məmnun qaldıqlarını bildirərək qarşılıqlı hərbi münasibətlərin möhkəmləndirilməsində bu cür görüşlərin əhəmiyyətini bir daha qeyd ediblər.\nGörüşdə Quru Qoşunlarının may ayında Bakı və Naxçıvanda, sentyabr ayında isə Hərbi Hava Qüvvələrinin silah və texnikasının iştirakı ilə ölkəmizdə birgə hərbi təlimlərin keçirilməsi, o cümlədən ikitərəfli və regional əməkdaşlıq məsələləri müzakirə olunub.\nTürkiyə Respublikası Silahlı Qüvvələrinin Azərbaycan Respublikasındakı hərbi attaşesi, briqada generalı Hasan Nevzat Taşdeler də görüşdə iştirak edib.


Eyni ayda, eyni yaşda öldülər - Vəzifədə ikən dünyasını dəyişən məmurlar - MINVAL.INFO\nBu gün Azərbaycanın müdafiə sənayesi naziri Yavər Camalov qəfildən dünyasını dəyişib.\nYenicag.az xəbər verir ki, bu, son 10 ayda Camalovlar ailəsinə ikinci ağır itkidir.\nBelə ki, ötən ilin sentyabrında Yavər Camalovun oğlu Rövşən Camalov uzun sürən xəstəlikdən sonra Türkiyədə müalicə aldığı xəstəxanada dünyasını dəyişmişdi.\nNazir postuna 2006-cı ildə təyin olunan Yavar Camalov vəzifədə olarkən vəfat edən ilk yüksək çinli məmur deyil.\nXatırlayırsınıza, mərhum energetika naziri Natiq Əliyev də vəzifədə ikən vəfat edib, sevənlərini gözüyaşlı qoymuşdu. Maraqlıdır ki, Əliyev də Camalov kimi, iyun ayında dünyasını dəyişib. O da Türkiyədə müalicə alarkən iyunun 8-də beyin insultu keçirmişdi.\nAzərbaycanın səhiyyə nazirinin müavini Abbas Vəlibəyov da vəzifədə olarkən dünyasını dəyişən məmurlar siyahısındadır. O, cari ilin aprelində 71 yaşında ikən gözlərini əbədi yumub.\nNazir müavininin ölümündən bir həftə sonra isə Milli Məclisin deputatı Astan Şahverdiyev istirahət məkanlarının birində vəfat edib. Ölümü belə qalmaqal yaradan Cəbrayılın millət vəkili də Abbas Vəlibəyov kimi 71 yaşında gözlərini əbədi olaraq yumuq.\nBundan başqa, Dövlət Şəhərsalma və Arxitektura Komitəsinin sədri Abbas Ələsgərov, Dövlət Statistika Komitəsinin (DSK) sədri Arif Vəliyev, Azərbaycan Milli Elmlər Akademiyasının (AMEA) prezidenti Mahmud Kərimov da vəzifədən getməmiş həyatdan gediblər.\nTarix: 2018/06/23 20:48


Müsahibə - Page 70 of 71 - İdmanXəbər\n“Hər gün bizə deyirdilər ki, bu futboldur və belə vəziyyətlər hərdən baş verir”\nmüəllif admin 27 Avqust 2013 056\n“İnter”in hücumçusu Baçana Sxadadze klubunun rəsmi saytına müsahibə verib. Topaz Premyer Liqasının IV turu çərçivəsində “Rəvan”la keçirilən matçda (1:5) het-trik edən gürcüstanlı legioner komandasının hücum\nmüəllif admin 27 Avqust 2013 075\n“AFFA rəhbərliyi sağ olsun ki, azarkeşləri nəzərə alaraq, məhz belə qərar çıxardı. Yəni, İntizam Komitəsi komandamıza yalnız maddi sanksiyalar tətbiq etdi. Bu, assosiasiyanın azarkeşlərə qoyduğu\nTuyqun Nadirov dünənki qalmaqaldan danışıb, “Xəzər Lənkəran”lı fanatlara səsləndi – MÜSAHİBƏ\nmüəllif admin 26 Avqust 2013 085\n“Xəzər Lənkəran” klubunun vitse-prezidenti Tuyqun Nadirovun müsahibəsi – Tuyqun bəy, dünən “Xəzər Lənkəran”-“Neftçi” qarşılaşmasından sonra baş verənlər bağlı klubun vitse-prezidenti olaraq fikirlərinizi bilmək istərdik. –\nmüəllif admin 26 Avqust 2013 079\n“Xəzər Lənkəran” klubunun vitse-prezidenti Tuyqun Nadirovun Lent.az-a müsahibəsi – Lənkəran şəhər stadionunda “Neftçi” ilə görüşdən sonra baş verənlərlə bağlı klubunuzun mövqeyi necədir? – “Neftçi”ni yüksək\nmüəllif admin 23 Avqust 2013 076\nXorvatiyalı müdafiəçi Matiya Şpiçiç klubun rəsmi saytına müsahibəsində “İnter”ə keçidi barədə danışdı, komandanın yeni mövsümdə starta uğursuz başlamasının başlıca səbəblərini nədə gördüyünü açıqladı və digər\nmüəllif admin 23 Avqust 2013 079\n“Qarabağ” klubunun kapitanı Rəşad Sadıqov Avropa Liqasında Almaniya “Ayntraxt”ı ilə ilk pley-off matçından sonra jurnalistlərin suallarını cavablandırıb. – 0:2 hesabı ilə uduzduğunuz qarşılaşma barədə nə\nmüəllif admin 19 Avqust 2013 076\nmüəllif admin 17 Avqust 2013 096\n“İnter”in ispaniyalı müdafiəçisi İvan Alexandro Benites klubun rəsmi saytına müsahibə verib. – “İnter”ə keçidin necə alındı? – Ötən mövsümün başa çatmasından sonra şəraiti dəyişmək istədim. Sonra “İnter”dən\nmüəllif admin 17 Avqust 2013 077\nBaş məşqçisindən xəbərsiz “İnter”in futbolçusu: “İlk dəfə sizdən eşidirəm” – MÜSAHİBƏ\nmüəllif admin 15 Avqust 2013 084\n“İnter”in yarımmüdafiəçisi Abdulla Abatsiyevin idmanxeber.com saytına müsahibəsi. – Yeni mövsümə uğursuz start vermisiz. İki oyunda, iki məğlubiyyət. Belə uğursuz startın səbəbi nədi? Bir az çətin sualdı.


Miloş Velebit: "Bu layihə sayəsində ən yaxşı futbolçuları seçə biləcəyik" - MÜSAHİBƏ Sportal.az - Ölkə və dünya futbolu ilə bağlı xəbərlər\nƏvvəlcə aşağı yaş qruplarından ibarət yığma komandaların koordinatoru Miloş Velebit layihə ilə bağlı təqdimatla çıxış edib...\n- Nəticə lazımdısa, vaxta ehtiyac var. Nəsə düzgün getməmişdi. Proyekt axıra kimi davam etməmişdi. Buna görə də nəticə olmadı. Biz layihəni yeniləyirik və davamlı işləyəcəyik. (futbolpress.az)\nTarix: 23 Avqust [18:50]\n18:18 PFL rəhbəri çempionatın bərpası ilə bağlı mümkün tarixləri açıqladı\n18:11 Terimlə Albayrak koronavirusdan sağaldı\n17:17 Fariz Nəcəfov: "Futbolçular da vəziyyəti başa düşməlidirlər"\n16:27 Nazim Əliyevin qırılmayan rekordu - STATİSTİKA\n16:06 Son hərbi xidmətə başladı - 24 kq sursatla 7 km yürüş etdi\n15:44 İlkin Fikrətoğlunun təqdimatında: Şəhid idmançılarımız... - VİDEO\n15:15 Vircil van Dayk: "Yayda birdən-birə 16 sm uzandım"\n14:39 PFL rəsmisi Premyer Liqanın taleyi ilə bağlı danışdı - VİDEO\n14:14 "Bayern" Müllerin müqaviləsini uzatdı\n12:21 "İnter" Messini almağa çalışır"\n12:19 Evinə 2 fahişə çağıran futbolçunun milliyə yolu bağlandı\n12:08 "Vulverhempton" Renat Dadaşovu icarəyə verir\n10:54 "Liverpul" geri addım atdı\n10:37 Almaniya klubu Nazarovla müqavilə imzalamağa hazırlaşır